അക്ഷരക്കഷായം: വർത്തകൾ അറിയാൻ എന്തിനു ഈ മാദ്ധ്യമങ്ങൾ?\nവർത്തകൾ അറിയാൻ എന്തിനു ഈ മാദ്ധ്യമങ്ങൾ?\n2002 ഫെബ്രുവരി മാസം 8ആം തീയ്യതിയോ, 10ആം തീയതിയോ ആണു മലയാളത്തിലെ മുഖ്യദിനപ്പത്രങ്ങളിൽ ഒന്നു ഉപേക്ഷിക്കണമെന്നു ഞാൻ തീരുമാനമെടുത്തത്. അന്നുവരെ കുറഞ്ഞത്2മലയാള ദിനപ്പത്രവും ഒരിംഗ്ലീഷ് പത്രവുമെങ്കിലും ദിവസവും പരതുന്ന ഒരു ദുശ്ശീലം എനിക്കുണ്ടായിരുന്നു. പത്രവായന എന്ന ശൈലിരോഗത്തിൽ നിന്നും മോചിതനാകാൻ ഞാൻ തീരുമാനിച്ചു. അതിനു കാരണം, ആ സമയത്തു നടന്നു വരികയായിരുന്ന പൊതുപണിമുടക്കിനെക്കുറിച്ച് മാദ്ധ്യമങ്ങൾ നടത്തിയ അപവാദപ്രചരണമാണു. ന്യായമായ ചില അവകാശങ്ങൾക്ക് വേണ്ടി അദ്ധ്യാപകരും, സർക്കാർ ഉദ്യോഗസ്ഥരും നടത്തിയ പണിമുടക്കിനെ അപകീർത്തിപ്പെടുത്താനും പരിഹസിക്കാനും ആ ഒരു മാദ്ധ്യമം കാണിച്ച ഉത്സാഹം എനിക്ക് സഹിച്ചില്ല. ഒരുച്ചയൂണു സമയത്ത് ഞാൻ അതു പ്രഖ്യാപിച്ചു. ഇനി ആ പത്രം ഞാൻ കൈകൊണ്ട് തൊടില്ല. എന്നോട് അനുഭാവം പ്രകടിപ്പിച്ചു കൊണ്ട് ഒരു സ്നേഹിതനും കൂടി. ഗോപിനാഥപിള്ള. അന്നു വൈകുന്നേരം കൊല്ലം ചിന്നക്കടയിൽ കൂടിയ പൊതുസമ്മേളനത്തിൽ ട്രേഡ്യൂണിയൻ പ്രവർത്തകൻ കൂടിയായ ഗോപിനാഥപിള്ള കേൾവിക്കാരെ ആവേശം കൊള്ളിച്ചു കൊണ്ട് തന്റെ തീരുമാനം പ്രഖ്യാപിക്കുകയും കഴിയുന്നവർ അതു പിന്തുടരണമെന്നു അഭ്യർത്ഥിക്കുകയും ചെയ്തു. ഫോർത്ത് എസ്റ്റേറ്റിനോടുള്ള വെല്ലുവിളിയായി ചില ‘ഉന്നത നേതാക്കമാർക്ക്’ അതു തോന്നി. അതിനു കാരണം, അതു ചെയ്താൽ നാളെ അവരുടെ പടവും വാർത്തയും അതിൽ വരില്ല എന്ന സ്വാർത്ഥവിചാരം മാത്രമായിരുന്നു. ഞങ്ങൾ അത് പാടേ അവഗണിച്ചു.\nഎളുപ്പമുള്ള കാര്യമല്ല ഒരു ദിനപ്പത്രം ഉപേക്ഷിക്കുക എന്നത്. 37 കൊല്ലമായുള്ള ശീലമാണു പറിച്ചെറിയേണ്ടത്. പിറ്റേന്നു രാവിലെ വീട്ടിൽ വച്ച് പത്രം തൊട്ടില്ലെങ്കിലും ട്രെയിൽ വരുമ്പോൾ അടുത്ത് ഇരിക്കുന്നആൾ നിവർത്തിവച്ചിരിക്കുന്ന പത്രത്തിലേക്ക് പാളിനോക്കാനുള്ള ആന്തരിക ചോദന ശക്തമായിരുന്നു. എങ്കിലും അതിലുപരിയുള്ള ട്രേഡ്യൂണിയൻ ആവേശം തൽക്കാലം എന്നെ പിന്തിരിപ്പിച്ചു. കൊല്ലത്തു തീവണ്ടിയിറങ്ങുമ്പോൾ എന്നെ ആശ്വസിപ്പിക്കുമാറ് കാസിം എന്ന പോർട്ടർ പറഞ്ഞു : ‘സാറെ ഞാനും ആ $%^&പത്രമങ്ങ് നിർത്തിയെന്നു ഗോപിസാറിനോട് പറഞ്ഞേരെ. ഇവിടെ സംഘത്തിൽ എല്ലാരോടും പറയുന്നുണ്ട്’. റിമാൻ‌ഡ് ചെയ്ത സമരക്കാർക്ക് സൌകര്യമൊരുക്കുന്നതിനു പണിയുപേക്ഷിച്ച് ഇറങ്ങിത്തിരിച്ചയാളാണു കാസിം. എനിക്ക് ആവേശമായി. മുൻ‌നിരനേതാക്കന്മാരേക്കാൾ എപ്പോഴും ആവേശമാകുന്നത് ഇത്തരം സാധാരണക്കാരാണു. എന്തായാലും പത്രവായന എന്ന ശീലം ഞാൻ പതുക്കെ ഉപേക്ഷിച്ചു. ഇപ്പോൾ പത്രം ഇറങ്ങുന്നുണ്ടോ എന്നു പോലും ഞാൻ അന്വേഷിക്കാറില്ല.\nതുടർന്നു 2003ൽ ടിവിയോടുള്ള ബന്ധവും ഉപേക്ഷിച്ചു. ഈ തീരുമാനം കൊണ്ട് വാർത്താചാനലുകളുടെ കെണിയിൽ വീഴാതെ കഴിയാൻ പറ്റി. ചാനലികളൊക്കെ പ്രചാരത്തിലെത്തുന്നതിനു മുൻപേ അവയിലുള്ള ആവേശം നഷ്ടപ്പെട്ടതു എത്ര നന്നായി എന്നാണു എനിക്കിപ്പോൾ തോന്നുന്നത്. അതു കൊണ്ടൊന്നും വിവരങ്ങൾ അറിയുന്നതിനു ഒരു കുറവും സംഭവിച്ചില്ല. ഞാൻ അറിയേണ്ടതൊക്കെ ആരെങ്കിലും പറഞ്ഞ് അറിയുന്നു. പിന്നെ, അഴിമതിയും, ഇക്കിളിയും ബലാത്സംഗവുമൊക്കെ കേട്ടിട്ട് എന്തു കാര്യം? വാർത്തകൾ എന്നു പറയുന്നതു അതുമാത്രമാണല്ലോ. പത്രം വായിക്കാതെയും ചാനലുകൾ കാണാതെയും വാർത്ത അറിയാൻ കഴിയുന്നത് എന്തൊരു ആശ്വാസമാണു. അതിനെന്നെ സഹായിക്കുന്നത് എന്റെ സ്നേഹിതന്മാരാണു. ചില ഉറപ്പുവരുത്തലുകൾക്ക് ഓൺ-ലൈൻ എഡിഷനുകൾ സഹായിക്കുന്നു. അല്ലെങ്കിൽ ആകാശവാണിയുടെ വാർത്തകൾ. വാർത്താ വാസ്തവങ്ങൾ കൂടുതലും വ്യക്തികളിൽ നിന്നു തന്നെയാണു ലഭിക്കുന്നത്. സോഷ്യൽ നെറ്റ്വർക്കുകൾ പ്രചാരത്തിലായപ്പോൾ അതൊക്കെ പരസ്പരം പകർന്നു. അതു കണ്ടിട്ടാവാം, മാദ്ധ്യമരംഗത്തു പ്രവർത്തിക്കുന്ന അനവധി സുഹൃത്തുക്കൾ തങ്ങൾക്ക് പങ്കു വയ്ക്കാൻ കഴിയാത്ത വാർത്തകൾ എനിക്ക് നൽകുന്നത്. അവരോടുമുണ്ട് നന്ദി.\nഇതൊക്കെ പറഞ്ഞത് നിങ്ങളിൽ നിന്നു ആത്മാർത്ഥമാ‍യ ഒരു മറുപടി കിട്ടാനാണു. പണ്ട് രണ്ടുതരം പത്രങ്ങളായിരുന്നു ഉണ്ടായിരുന്നത്. പാർട്ടി പത്രവും ദേശീയ ദിനപ്പത്രവും. ഇന്നിപ്പോൾ ഒരൊറ്റതരവഴിയിലുള്ള മാദ്ധ്യമേ കാണുന്നുള്ളു. സിന്റിക്കേറ്റ് മാദ്ധ്യമങ്ങൾ. പാർട്ടിപത്രം പോലും കൂടുതൽ കൈകാര്യം ചെയ്യുന്നത് സിൻഡിക്കേറ്റ് വാർത്തകളാണു. അങ്ങനെയിരിക്കെ നമുക്കീ പത്രങ്ങളും ചാനലുകളും ആവശ്യമുണ്ടോ? അവയിൽ നിന്നു നമുക്ക് യഥാർത്ഥ വാർത്തകൾ കിട്ടുന്നുണ്ടോ. അതിൽ കൂടുതൽ നിങ്ങൾ മറ്റുള്ള ഉപാധികളിൽ നിന്നു അറിയുന്നില്ലെ? എങ്കിൽ പിന്നെ എന്തിനാണു മാദ്ധ്യമങ്ങൾക്ക് വെറുതെ വരികൊടുത്തു പണം കളയുന്നത്? സ്നേഹിതരെ നിങ്ങൾക്ക് എന്തു ഉത്തരമുണ്ട്?\nPosted by അശോക് കർത്താ at Saturday, April 06, 2013\nLabels: chanels, Media, News paper\nപ്രഗത്ഭർ ഉപേക്ഷിച്ച മലയാള ബാലസാഹിത്യം\nകാൻസർ എന്ന കച്ചവടം


MB Rajesh's facebook post about National Emergency in 1977 | കോൺഗ്രസ് കൊച്ചുരാമൻമാർ രാജനെന്നും ഈച്ചരവാര്യരെന്നുമൊക്കെ കേട്ടിട്ടുണ്ടോ? പരിഹസിച്ച് കുറിപ്പ് - Malayalam Oneindia\n1 min ago സനുമോഹന് മൂകാംബികയില് നിന്ന് ഗോവയിലേക്ക് കടന്നോ? കൊല്ലൂരില് ഹോട്ടലില് നല്‍കാനുള്ളത് 5700 രൂപ\n1 min ago സൂര്യയുടെ പ്രണയത്തിൽ മണിക്കുട്ടൻ എന്തുകൊണ്ട് നോ പറയുന്നില്ല, കാരണം ഒന്ന് മാത്രം, വെളിപ്പെടുത്തൽ ഇങ്ങനെ\n14 min ago ഫിറോസ് കുന്നംപറമ്പില് ദുബായില്; ബിസിനസ് തുടങ്ങന്നോ? മറുപടി ഇങ്ങനെ... ഞാന് തവനൂര് ഉണ്ടാകും\nmb rajesh indira gandhi congress narendra modi എംബി രാജേഷ് അടിയന്തരാവസ്ഥ കോൺഗ്രസ് ഇന്ദിരാ ഗാന്ധി നരേന്ദ്ര മോദി ഫേസ്ബുക്ക് പോസ്റ്റ് ഫേസ്ബുക്ക്\nPublished: June 26 2019, 17:53 [IST]\n1977ൽ ഇന്ദിരാ ഗാന്ധി പ്രധാനമന്ത്രിയായിരുന്നപ്പോൾ രാജ്യത്ത് പ്രഖ്യാപിച്ച അടിയന്തരാവസ്ഥ ഇന്ത്യയുടെ ചരിത്രത്തിൽ ഒരു കറുത്ത ഏടാണ്. അടിയന്തരാവസ്ഥയുടെ 44ാം വാർഷികമാണ് ജൂൺ 25ന് കഴിഞ്ഞ് പോയത്. നരേന്ദ്ര മോദിയുടെ ഭരണത്തിന് കീഴിൽ രാജ്യം മറ്റൊരു അടിയന്തരാവസ്ഥയിലൂടെയാണ് കടന്ന് പോകുന്നത് എന്നാണ് പ്രതിപക്ഷം ആരോപിക്കുന്നത്.\nനിലവിലെ രാഷ്ട്രീയ സാഹചര്യങ്ങളും ഇന്ദിരാ ഗാന്ധിയുടെ അടിയന്തരാവസ്ഥയും സമാനമാണെന്ന് മുൻ എംപി എംബി രാജേഷ് പറയുന്നു. ഫേസ്ബുക്ക് പോസ്റ്റിലാണ് എംബി രാജേഷിന്റെ പ്രതികരണം.\nസ്വാതന്ത്ര്യം കവർന്ന അർദ്ധരാത്രി\n''നാട്ടമ്മ നല്ലതേവി, കോട്ടയിൽ നിന്നരുൾ ചെയ്തു, തട്ടകത്തെ നാവെല്ലാം കെട്ടിയിട്ടു കുരുതി ചെയ്യാൻ'' എന്ന സച്ചിതാനന്ദന്റെ കവിതയിലെ വരികളോട് കൂടിയാണ് കുറിപ്പ് തുടങ്ങുന്നത്. പൂർണരൂപം വായിക്കാം: ഇന്ത്യയിലെ മനുഷ്യരുടെ നാവിനും ചിന്തക്കും ഇന്ദിരാഗാന്ധി വിലങ്ങിട്ട അടിയന്തിരാവസ്ഥക്ക് 44 വർഷം തികയുകയാണ് ജൂൺ 25 ന്റെ അർദ്ധരാത്രിയിൽ.".അർദ്ധരാത്രിയിൽ ലോകം മുഴുവൻ ഉറങ്ങുമ്പോൾ ഇന്ത്യ സ്വാതന്ത്ര്യത്തിലേക്കും ജീവിതത്തിലേക്കും ഉണർന്നു " എന്ന് പ്രസംഗിച്ച നെഹ്റുവിന്റെ മകൾ വേറൊരർദ്ധ രാത്രിയിൽ ആ സ്വാതന്ത്ര്യം കവർന്നു.\nഇന്ദിരയുടെ അടിയന്തിരാവസ്ഥാ പ്രഖ്യാപന ഉത്തരവിൽ കുളിമുറിയിൽ വെച്ച് ഒപ്പിട്ടു കൊടുക്കുന്ന പ്രസിഡന്റിനെ വരച്ച കാർട്ടൂൺ ആ കാലത്തെ കൃത്യമായി അടയാളപ്പെടുത്തുന്നു. ഇന്ത്യക്കു മേൽ പതിച്ച ആ ഇരുട്ട് 18 മാസം നീണ്ടുനിന്നു. ഭരണഘടന ഉറപ്പു നൽകുന്ന മൗലികാവകാശങ്ങളെല്ലാം സസ്പെൻറ് ചെയ്യപ്പെട്ടു. പ്രതിപക്ഷ നേതാക്കൾ മാത്രമല്ല ഭരണകൂടത്തിന് സംശയമുള്ളവരെല്ലാം അറസ്റ്റ് ചെയ്യപ്പെട്ടു. പോലീസ് ക്യാമ്പുകളിൽ നിരപരാധികൾ അസ്ഥികൾ നുറുങ്ങി കൊല്ലപ്പെട്ടു.\nരാജനെപ്പോലെ പലരും അപ്രത്യക്ഷരായി. മൃതദേഹങ്ങൾ പോലും മാതാപിതാക്കൾക്ക് തിരിച്ച് കിട്ടിയില്ല. സെൻസർഷിപ്പിലൂടെ പത്രങ്ങളുടെ വായ മൂടിക്കെട്ടി. കൽദീപ് നയ്യാരെപ്പോലുള്ള മുതിർന്ന പത്രപ്രവർത്തകർ പോലും ജയിലിലടക്കപ്പെട്ടു. ജുഡീഷ്യറിയെ പേടിപ്പിച്ചു വരുതിയിലാക്കി. സർക്കാർ ഹിതത്തിനെതിരായ വിയോജന വിധിന്യായമെഴുതിയ ജ. ഖന്നയെ ചീഫ് ജസ്റ്റിസാക്കാതെ ജൂനിയറായ ജ ബേഗിനെ അദ്ദേഹത്തിന്റെ തലക്കു മേൽ പ്രതിഷ്ഠിച്ചു. ജ. ഖന്ന പ്രതിഷേധിച്ച് രാജിവെച്ചു.\nഈ ചരിത്രം വല്ലതും അറിയാമോ?\nഭരണഘടനാ ബാഹ്യ ശക്തികളായി സഞ്ജയ് ഗാന്ധിയും സംഘവും അധികാരം കയ്യിലെടുത്തു തേർവാഴ്ച നടത്തി. ഇപ്പോൾ ജനാധിപത്യം പഠിപ്പിക്കാൻ നടക്കുന്ന, കെ.എസ്.യു പ്രായത്തിലും വിവരത്തിലും മുരടിച്ചു പോയ യുവ കോൺഗ്രസ് നേതാക്കൾക്ക് ഈ ചരിത്രം വല്ലതും അറിയാമോ? കോൺഗ്രസ് കൊച്ചുരാമൻമാർ രാജനെന്നും ഈച്ചരവാര്യരെന്നുമൊക്കെ കേട്ടിട്ടുണ്ടോ?\nഇന്ന് മറ്റൊരു അടിയന്തരാവസ്ഥ\nഅതിന് വാട്സ്ആപ്പ് സ്കോളർഷിപ്പ് മതിയാവില്ല. അതിനപ്പുറമുള്ള ചരിത്രബോധം വേണം. ഇന്ന് അടിയന്തിരാവസ്ഥാ വാർഷികത്തിൽ ഔദ്യോഗികമായി പ്രഖ്യാപിക്കാത്ത ഒരു അടിയന്തിരാവസ്ഥയുടെ ഭീതിയും ഇരുട്ടും ഇന്ത്യയെ ചൂഴ്ന്ന് നിൽക്കുന്നുണ്ട്. " ഇന്ത്യയെന്നാൽ ഇന്ദിര ഇന്ദിരയെന്നാൽ ഇന്ത്യ " എന്ന മുദ്രാവാക്യം മോദിയെന്ന ഭേദഗതിയോടെ നമുക്ക് ചുറ്റും ഇപ്പോഴുമുണ്ട്. സമ്മർദ്ദത്തിന്റെ മുൾമുനയിലാണ് ജുഡീഷ്യറിയെന്ന് സുപ്രീം കോടതി ജഡ്ജിമാർക്ക് പരസ്യമായി പറയേണ്ടി വന്നു.\nസ്വതന്ത്ര ചിന്തകർക്ക് മരണം\nഔദ്യോഗിക സെൻസർഷിപ്പില്ലാതെ തന്നെ മാദ്ധ്യമങ്ങൾ മുട്ടിലിഴഞ്ഞ് യജമാനന്റെ സുഗന്ധം വാഴ്ത്തുന്ന തൊമ്മികളായിക്കഴിഞ്ഞു. ഏറ്റുമുട്ടൽ കൊലകളും ആൾക്കൂട്ട ഹത്യകളും ഭരണഘടന നൽകുന്ന ജീവിക്കാനുള്ള അവകാശത്തെ ചവിട്ടിമെതിക്കുന്നു. ജയിലിൽ പോകേണ്ട ഭീകരാക്രമണക്കേസ് പ്രതികൾ പാർലിമെന്റിലിരിക്കുന്നു. സ്വതന്ത്ര ചിന്തകർക്ക് മരണം വിധിക്കുന്നു.എതിർക്കുന്നവർ വാക്കിനാലോ തോക്കിനാലോ നിശ്ശബ്ദരാക്കപ്പെടുന്നു.\nതോറ്റ ജനതയല്ലെന്ന് നമുക്ക് രേഖപ്പെടുത്താം\nശാന്തയിൽ കടമ്മനിട്ട പറഞ്ഞതു പോലെ "നാം കാണുന്നതും കേൾക്കുന്നതും അറിയുന്നതുമെല്ലാം ചങ്ങലക്കണ്ണികൾക്കിടയിലൂടെയാണ് ". സ്വേഛാധിപത്യത്തിന്റെ ഇരുട്ടു വീഴ്ച കനക്കുന്ന ഈ മരവിച്ച കാലത്ത് "നാം ഒരു തോറ്റ ജനതയല്ലെന്ന് " നമുക്ക് രേഖപ്പെടുത്താം. രക്തസാക്ഷിയായ കവിയും നാടകപ്രവർത്തകനുമായ സഫ്ദർ ഹാഷ്മി പറഞ്ഞതു പോലെ "ജീനാ ഹേ തോ ലഡ് നാ ഹേ, പ്യാർ കർനാ ഹേ തോ ഭി ലഡ് നാ ഹേ". ജീവിക്കാനും സ്നേഹിക്കാനുമായി നമുക്ക് പൊരുതാം.\nഎംബി രാജേഷിന്റെ ഫേസ്ബുക്ക് കുറിപ്പ് വായിക്കാം\nMB Rajesh's facebook post about National Emergency in 1977\nStory first published: Wednesday, June 26, 2019, 17:53 [IST]


മികച്ച നടനുള്ള പുരസ്‌കാരം നേടിയതിന്റെ സന്തോഷം പങ്കുവച്ച് ധനുഷ്. 67ാമത് ദേശീയ പുരസ്‌കാരത്തില് മികച്ച നടനുള്ള പുരസ്‌കാരം ധനുഷിനും ദാദാ സാഹിബ് ഫാല്‍ക്കെ അവാര്‍ഡ് രജനികാന്തിനുമാണ് ലഭിച്ചത്. ഒരേ വേദിയില് അവാര്‍ഡുകള് ഏറ്റുവാങ്ങിയ സന്തോഷം പങ്കുവച്ച് എത്തിയിരിക്കുകയാണ് താരം. തന്റെ തലൈവന്, ദാദാ സാഹിബ് ഫാല്‍ക്കെ അവാര്‍ഡ് നേടിയ അതേ വേദിയില് മികച്ച നടനുള്ള ദേശീയ അവാര്‍ഡ് നേടുക എന്നത് വിവരണാതീതമെന്ന് ധനുഷ് പറഞ്ഞു. ഇന്‍സ്റ്റഗ്രാമിലൂടെ രജനികാന്തിന്തിനൊപ്പമുള്ള ചിത്രം പങ്കുവച്ചാണ് താരത്തിന്റെ പ്രതികരണം.\nധനുഷിന്റെ വാക്കുകള്; 'എന്റെ തലൈവര് അഭമാനകരമായ ദാദാ സാഹിബ് ഫാല്‍ക്കെ അവാര്‍ഡ് നേടിയ അതേ വേദിയില് മികച്ച നടനുള്ള ദേശീയ അവാര്‍ഡ് നേടുക എന്നത് എനിക്ക് വിവരണാതീതമാണ്. ഈ ബഹുമതി നല്‍കിയ ദേശീയ അവാര്‍ഡ് ജൂറിക്ക് നന്ദി. നിരന്തരമായ പിന്തുണക്ക് മാധ്യമങ്ങള്‍ക്ക് നന്ദി'. അസുരന് എന്ന തമിഴ് ചിത്രത്തിലെ അഭിനയത്തിനാണ് ധനുഷ് മികച്ച നടനായി തെരഞ്ഞെടുക്കപ്പെട്ടത്. കങ്കണ റണാവത്താണ് മികച്ച നടി. മികച്ച സഹനടനുള്ള പുരസ്‌കാരം വിജയ് സേതുപതി ഏറ്റുവാങ്ങി. മികച്ച ചിത്രമായി തെരഞ്ഞടുക്കപ്പെട്ടത് മരക്കാര് അറബിക്കടലിന്റെ സിംഹമാണ്.


ന്യൂദല്‍ഹി: ദല്‍ഹിയില് വനിതാദിനത്തോടനുബന്ധിച്ച് നടന്ന പരിപാടിക്കിടെ ആം ആദ്മി നേതാവ് യോഗേന്ദ്ര യാദവിന് നേരെ കരിമഷി പ്രയോഗം.\nജന്തര്‍മന്ദിറില് നടന്ന റാലിക്കിടെ സംസാരിക്കുകയായിരുന്ന അദ്ദേഹത്തിന്റെ മുഖത്ത് വേദിയിലേക്ക് കയറിവന്ന അക്രമി കരിമഷി ഒഴിക്കുകയായിരുന്നു.\nഭാരത് മാതാ കീ ജയ് എന്ന് ഉറക്കെ വിളിച്ച് കൊണ്ടാണ് അക്രമി അദ്ദേഹത്തിന്റെ മുഖത്ത് കരിമഷി പ്രയോഗം നടത്തിയത്.\nഅക്രമിയുടെ മുഖം താന് കണ്ടില്ലെന്നും സംഭവത്തിന് പിന്നിലുള്ള പ്രേരണയെന്താണെന്നുള്ളത് അറിയില്ലെന്നും യോഗേന്ദ്ര യാദവ് പ്രതികരിച്ചു. മുഖത്ത് മഷി ഒഴിച്ചതില് തനിക്ക് വിഷമമില്ലെന്നും അദ്ദേഹം കൂട്ടിച്ചേര്‍ത്തു.\nചോദ്യം ചെയ്യലിനായി അക്രമിയെ പോലീസ് കസ്റ്റഡിയിലെടുത്തിരിക്കുകയാണ്.


'ക്യാപ്റ്റന്' ബൂട്ട് കെട്ടി - India News 24\n‘ക്യാപ്റ്റന്’ ബൂട്ട് കെട്ടി\nഇന്ത്യയുടെ ഫുട്‌ബോള് ഇതിഹാസമായിരുന്ന വി പി സത്യന്റെ ജീവിതം പ്രമേയമാകുന്ന ചിത്രത്തിന്റെ ഭാഗമായി നടന് ജയസൂര്യ ബൂട്ട് കെട്ടി. ഇപ്പോഴത്തെ ഇന്ത്യന് ഫുട്‌ബോളിലെ പ്രമുഖ താരം സി കെ വിനീതിന്റെ ടീമിനെ എതിരിടാനാണ് ജയസൂര്യ ബൂട്ടണിഞ്ഞത്. പ്രജേഷ് സെന് സംവിധാനം ചെയ്യുന്ന ചിത്രത്തിന് ക്യാപ്റ്റന് എന്നാണ് പേരിട്ടിരിക്കുന്നത്.\n‘ ക്യാപ്റ്റന് ‘ എന്ന ചിത്രത്തിന്റെ പ്രചാരണാര്‍ത്ഥം കോഴിക്കോട് സംഘടിപ്പിച്ച ഫുട്‌ബോള് മത്സരത്തിനാണ് ജയസൂര്യ ഇന്ത്യന് ഫുട്‌ബോളിലെ സൂപ്പര്‍താരം സി കെ വിനീതിന്റെ എതിരാളിയായി ഇറങ്ങിയത്. ബൂട്ട് കെട്ടി ക്യാപ്റ്റന്റെ ആംബാന്‍ഡണിഞ്ഞെത്തിയ ജയസൂര്യ കളി തുടങ്ങിയപ്പോഴേക്കും കളംവിട്ടു. സൈഡ് ബെഞ്ചിലിരുന്ന് ആസ്വദിച്ചു.മത്സര ശേഷം ഇപ്പോഴത്തെ ഇന്ത്യന് ഫുട്‌ബോളിലെ സത്യന് സി കെ വിനീത് ആണെന്നും അഭിപ്രായപ്പെട്ടു.\nകളി കാണാനായി വി പി സത്യന്റെ സോക്കര് സ്‌കൂളിലെ കുട്ടികളും ഭാര്യ അനിതയും സത്യന്റെ കാലത്തെ മാധ്യമപ്രവര്‍ത്തകരും എത്തിയിരുന്നു. ചിത്രത്തില് അനിതയായി വേഷമിടുന്നത് അനു സിതാരയാണ്.


CM Pinarayi Vijayan on Protest against K Rail | Indian Express Malayalam\ncm pinarayi vijayan on protest against k rail\nനടപ്പാക്കുന്നതേ പറയൂ, എത്ര എതിർപ്പുണ്ടായാലും നടപ്പാക്കും; കെ റെയിൽ വിഷയത്തിൽ മുഖ്യമന്ത്രി\nസർക്കാർ പ്രഖ്യാപിക്കുന്ന പദ്ധതികൾ കടലാസിൽ ഒതുങ്ങുന്നവയല്ലെന്നും അവയെല്ലാം തന്നെ പൂർണ്ണ തോതിൽ നടപ്പാക്കുകയാണ് ലക്ഷ്യമെന്നും മുഖ്യമന്ത്രി\nMarch 19, 2022 9:48:55 pm\nതിരുവനന്തപുരം: കെ റെയിൽ പദ്ധതിക്കെതിരെ സംസ്ഥാനത്ത് പ്രക്ഷോഭം തുടരുന്നതിനിടെ പദ്ധതിയിൽ നിന്ന് പിറകോട്ടില്ലെന്ന് ആവർത്തിച്ച് മുഖ്യമന്ത്രി പിണറായി വിജയൻ. സർക്കാർ പറയുന്നത് നടപ്പാക്കുമെന്നും നടപ്പാക്കാന് കഴിയുന്നതേ പറയാറുള്ളൂവെന്നും അദ്ദേഹം പറഞ്ഞു. എത്ര എതിർപ്പുണ്ടായാലും അത് നടപ്പാക്കുമെന്നും അദ്ദേഹം പറഞ്ഞു.\nസർക്കാർ പ്രഖ്യാപിക്കുന്ന പദ്ധതികൾ കടലാസിൽ ഒതുങ്ങുന്നവയല്ലെന്നും അവയെല്ലാം തന്നെ പൂർണ്ണ തോതിൽ നടപ്പാക്കുകയാണ് ലക്ഷ്യമെന്നും മുഖ്യമന്ത്രി പറഞ്ഞു.\n“നവകേരള നിർമിതിക്കാണ് നാം ശ്രമിക്കുന്നത്. അത് നാടാകെ അനുകൂലിക്കൊന്ന ഒരു കാര്യമാണ്. എന്നാൽ അത് ഒരു കാരണവശാലും സംഭവിക്കാൻ പാടില്ല എന്ന് കരുതുന്ന ഒരു വിഭാഗം നമ്മുടെ നാട്ടിലുണ്ട് എന്ന് കഴിഞ്ഞ ദിവസങ്ങളിൽ നടന്ന സംഭവങ്ങൾ തെളിയിക്കുന്നു,”\n“നമ്മുടെ നാടിന്റെ പുരോഗതിക്ക് തടസ്സം നിൽക്കുന്ന ഒരു വിഭാഗമായി നാട്ടിലെ കോൺഗ്രസിന്റെ നേതൃത്വം മാറുന്നു. അതോടൊപ്പം ബിജെപിയും അതേ നില സ്വീകരിക്കുന്നു. കേരളം ഒരിഞ്ച് മുന്നോട്ട് പോയിക്കൂടാ എന്നതാണ് ഇവരെല്ലാം ആഗ്രഹിക്കുന്ന കാര്യം. “\n“ഇത് നേരത്തെ അവർ ശ്രമിച്ചതാണ്. ആ ശ്രമം പരാജയപ്പെടുത്തിക്കൊണ്ടാണ് സംസ്ഥാനത്ത് പുരോഗതി നേടാൻ നമുക്ക് കഴിഞ്ഞത്. ഇപ്പോൾ വീണ്ടും അവർ ആ ശ്രമം നടത്താൻ ശ്രമിക്കുകയാണ്. ജനങ്ങൾ കാര്യങ്ങൾ തിരിച്ചറിയുന്നുണ്ട്. ജനങ്ങളുടെ പിന്തുണയോടെ സർക്കാർ എന്തൊക്കെ പ്രഖ്യാപിച്ചിച്ചുണ്ടോ ആ കാര്യങ്ങളൊക്കെ കടലാസിൽ കിടക്കുന്നതായിരിക്കില്ല. എല്ലാം പൂർണമായ തോതിൽ നടപ്പാക്കുന്നതായിരിക്കും,” മുഖ്യ മന്ത്രി പറഞ്ഞു.\nAlso Read: ലോക സന്തോഷ സൂചിക: ഇന്ത്യയുടെ തട്ട് താഴ്ന്നു തന്നെ; പാക്കിസ്ഥാനും ശ്രീലങ്കയ്ക്കും പിന്നില്\nWeb Title: Cm pinarayi vijayan on protest against k rail\n‘ഭാവനയെ കൊണ്ടുവന്നത് ഡ്രാമയുണ്ടാക്കാനല്ല, ദിലീപിനുവേണ്ടി ഒരിടത്തും വാദിച്ചിട്ടില്ല’; വിവാദങ്ങളെക്കുറിച്ച് രഞ്ജിത്ത്


കേരള വികസനത്തിനു നിക്ഷേപം ആകർഷിക്കുവാൻ അടുത്തമാസം ദുബായിൽ യോഗം; വികസനത്തിനു പ്രവാസി നിക്ഷേപം തേടുന്നതിന് ഇൻവെസ്റ്റ്‌മെന്റ് കമ്പനി രൂപീകരിച്ചു - Live Newage\nകേരള വികസനത്തിനു നിക്ഷേപം ആകർഷിക്കുവാൻ അടുത്തമാസം ദുബായിൽ യോഗം; വികസനത്തിനു പ്രവാസി നിക്ഷേപം തേടുന്നതിന് ഇൻവെസ്റ്റ്‌മെന്റ് കമ്പനി രൂപീകരിച്ചു\nന്യൂഏജ് ന്യൂസ്, തിരുവനന്തപുരം∙ കേരള വികസനത്തിനു നിക്ഷേപം ആകർഷിക്കുന്നതിന് ഒക്‌ടോബർ നാലിനു ദുബായിൽ ചെറുകിട ഇടത്തരം വ്യവസായികളുടെ സമ്മേളനം നടത്തുമെന്നു മുഖ്യമന്ത്രി പിണറായി വിജയൻ.പ്രതിവാര സംവാദ പരിപാടിയായ ‘നാം മുന്നോട്ടി’ൽ സംസാരിക്കുകയായിരുന്നു അദ്ദേഹം. വികസനത്തിനു പ്രവാസി നിക്ഷേപം തേടുന്നതിന് ഇൻവെസ്റ്റ്‌മെന്റ് കമ്പനി രൂപീകരിച്ചിട്ടുണ്ട്. ദുരന്ത സാധ്യതയുള്ള സ്ഥലങ്ങളിൽ സ്ഥിരം ഷെൽറ്ററുകൾ നിർമിക്കും. ഗാഡ്ഗിൽ, കസ്തൂരിരംഗൻ റിപ്പോർട്ടുകളിലെ നിർദേശങ്ങളും പരിഗണിക്കും. മൂന്നു മാസത്തിനകം കമ്മിറ്റി റിപ്പോർട്ട് സമർപ്പിക്കും. നദികൾ പുനരുജ്ജീവിപ്പിക്കുന്നതിനു വിദേശ മലയാളികൾ, കോർപറേറ്റ് കമ്പനികളുടെ സാമൂഹിക പ്രതിബദ്ധതാ ഫണ്ട് എന്നിവയെല്ലാം വിനിയോഗിക്കുന്നതു പരിഗണിക്കും.\nവീടുകൾ പുനർനിർമിക്കുന്നതിനു4ലക്ഷം രൂപയാണു നൽകുന്നത്. ആദിവാസി മേഖലയിൽ ഈ തുകയിൽ വർധന വേണ്ടിവരും.<br />


Tuesday 10 February 2015 9:16 pm IST\nആലപ്പുഴ: അനധികൃതമായി നികത്തിയ നിലം പുനഃസ്ഥാപിക്കണമെന്ന ജില്ലാ കളക്ടരുടെ ഉത്തരവിനെതിരെ സ്വകാര്യ സ്‌കൂള് ഉടമ ഹൈക്കോടതിയില് നല്‍കിയ ഹര്‍ജി തള്ളി. പറവൂര് ബ്രൈറ്റ്‌ലാന്‍ഡ് ഡിസ്‌കവറി സ്‌കൂള് ഉടമ ഉഷാ വെങ്കിടേഷ് നല്‍കിയ ഹര്‍ജിയാണ് ഹൈക്കോടതി തള്ളിയത്. പറവൂര് വില്ലേജില് ബ്ലോക്ക് നമ്പര് പത്തില്‍പ്പെട്ട 51.40 ആര്‍സ് നിലം ഇവര് നിയമവിരുദ്ധമായി നികത്തി സ്‌കൂള് കെട്ടിടം നിര്‍മ്മിക്കുകയായിരുന്നു. നെല്‍വയല്-തണ്ണീര്‍ത്തട സംരക്ഷണ നിയമം ലംഘിച്ചാണ് നിലം നികത്തി സ്‌കൂള് കെട്ടിടം നിര്‍മ്മിച്ചതെന്ന് ആലപ്പുഴ ആര്‍ഡിഒയുടെ അന്വേഷണത്തില് ബോദ്ധ്യപ്പെട്ടിരുന്നു. ഇതിന്റെ അടിസ്ഥാനത്തിലാണ് നിലം പൂര്‍വസ്ഥിതിയിലാക്കണമെന്ന് ജില്ലാ കളക്ടര് ഉത്തരവ് പുറപ്പെടുവിച്ചത്. ഈ ഉത്തരവ് അസാധുവാക്കണമെന്ന് ആവശ്യപ്പെട്ടാണ് ഉഷാ വെങ്കിടേഷ് ഹൈക്കോടതിയില് ഹര്‍ജി നല്‍കിയത്. നെല്‍വയല്-തണ്ണീര്‍ത്തട സംരക്ഷണ നിയമത്തിലെ 28-ാം ഉപവകുപ്പ് പ്രകാരം കൃഷിവകുപ്പ് സെക്രട്ടറിക്ക് രണ്ടാഴ്ചയ്ക്കകം ഭൂമി ഉടമ വിശദവിവരങ്ങള് കാട്ടി ഹര്‍ജി നല്‍കാനും മൂന്നുമാസത്തിനകം തീര്‍പ്പു കല്‍പിക്കാനുമാണ് ഹൈക്കോടതി ഉത്തരവായിരിക്കുന്നത്. ഇതിനുശേഷം ആവശ്യമെങ്കില് കോടതിയെ സമീപിക്കാമെന്നും ഉത്തരവില് പറയുന്നു. യഥാര്‍ത്ഥത്തില് നിലമായിരുന്ന ഭൂമി പുരയിടമെന്ന വ്യാജരേഖ ചമച്ചെന്ന കേസില് ഉഷാ വെങ്കിടേഷിനും പറവൂര് വില്ലേജ് ഓഫീസറായിരുന്ന പ്രദീപിനമെതിരെ പുന്നപ്ര പോലീസ് റിപ്പോര്‍ട്ട് സമര്‍പ്പിച്ചിരുന്നു. ഈ കേസിലും എഫ്‌ഐആര് റദ്ദ് ചെയ്യണമെന്ന് ആവശ്യപ്പെട്ട് സ്‌കൂള് ഉടമ ഹൈക്കോടതിയെ സമീപിച്ചിട്ടുണ്ട്. വിദ്യാര്‍ത്ഥികളുടെ ജീവനു പോലും ഭീഷണിയായി നിലം നികത്തി നിര്‍മ്മിച്ച സ്‌കൂള് കെട്ടിടത്തിന്റെ പെര്‍മിറ്റ് റദ്ദ് ചെയ്ത് നിയമനടപടി സ്വീകരിക്കാന് ഗ്രാമപഞ്ചായത്ത് തയാറാകണമെന്ന് ആവശ്യമുയരുന്നു.\nവ്യാജരേഖ നിര്‍മ്മാണം: സ്‌കൂള് ഉടമയ്‌ക്കെതിരെ പോലീസ് കുറ്റപത്രം സമര്‍പ്പിച്ചു


'ജോസഫിനോട് കൊടും ക്രൂരത'; മാണിയുടെ ശ്രമം വാസവനെ വിജയിപ്പിക്കാനെന്ന് പി സി ജോർജ് | P C George's response on PJ Joseph issue – News18 Malayalam\nപി ജെ ജോസഫിന് സീറ്റ് നിഷേധിച്ചതിനോട് പ്രതികരിക്കുകയായിരുന്നു അദ്ദേഹം\nLast Updated : March 11, 2019, 16:50 IST\nകോട്ടയം: കേരള കോൺഗ്രസിലെ മുതിർന്ന നേതാവ് പി ജെ ജോസഫിനോട് കെ എം മാണി കാട്ടിയത് കൊടുംക്രൂരതയെന്ന് ജനപക്ഷം നേതാവ് പി സി ജോർജ്. കോട്ടയത്ത് ഇടതുമുന്നണി സ്ഥാനാര്‍ഥിയായ വി എൻ വാസവനെ ജയിപ്പിക്കാനാണ് കെ എം മാണിയുടെ ശ്രമമെന്നും പി സി ജോർജ് ന്യൂസ് 18നോട് പറഞ്ഞു. ജില്ലാ പഞ്ചായത്ത് തെരഞ്ഞെടുപ്പിൽ വി എൻ വാസവൻ കെ എം മാണി വിഭാഗത്തെ സഹായിച്ചിരുന്നു. ഇപ്പോൾ പ്രത്യുപകാരം ചെയ്യാനാണ് ശ്രമിക്കുന്നത്. തോമസ് ചാഴിക്കാടനെയോ സ്റ്റീഫൻ ജോർജിനെ നിർത്തി തോൽപ്പിക്കാനാണ് മാണി ആഗ്രഹിക്കുന്നതെന്നും ജോർജ് പറഞ്ഞു.\nകോട്ടയം സീറ്റിൽ കെ എം മാണി വിഭാഗം തന്നെ മത്സരിക്കാൻ തീരുമാനിച്ചിരുന്നു, കോട്ടയത്ത് സ്റ്റിയറിംഗ് കമ്മിറ്റി യോഗം നടക്കുന്നതിനിടെ കെ എം മാണിയാണ് ഇത് സംബന്ധിച്ച് തീരുമാനമെടുത്തത്. പരമ്പരാഗതമായി മാണി വിഭാഗം മത്സരിച്ച സീറ്റാണ്. ഇതും വിവിധ മണ്ഡലം കമ്മിറ്റികളുടെയും നിലപാട് അംഗീകരിച്ചുകൊണ്ടാണ് പി ജെ ജോസഫിന്റെ സ്ഥാനാർത്ഥിത്വം തള്ളിയത്. സ്ഥാനാർഥിയെ സംബന്ധിച്ച് വൈകാതെ പ്രഖ്യാപനം ഉണ്ടാകും. പി ജെ ജോസഫ് വിഭാഗം ഇക്കാര്യത്തിലുള്ള നിലപാട് വ്യക്തമാക്കിയിട്ടില്ല.\nFirst published: March 11, 2019, 16:50 IST\nk m maniloksabha election 2019p c georgep j josephudfകെ എം മാണികേരള കോൺഗ്രസ്ജോസഫ്പി സി ജോർജ്യുഡിഎഫ്ലോക്സഭാ തെരഞ്ഞെടുപ്പ്


ലിമയുടെ ഓണം വിവിധ കലാപരിപാടികളോടെ സെപ്റ്റംബര് 22ന് നടക്കും\n2018-06-02 08:54:44am |\nലിവര്‍പൂളിന്റെ മലയാളി അസോസിയേഷന് ലിമയുടെ ഈ വര്‍ഷത്തെ ഓണാഘോഷ പരിപാടികള് വരുന്ന സെപ്റ്റംബര് 22-ാം തിയതി പൂര്‍വാധികം ഭംഗിയായി നടത്തപ്പെടും. എല്ലാവര്‍ഷത്തെയും ലിമയുടെ ഓണം ലിവര്‍പൂള് മലയാളി സാമൂഹിക മണ്ഡലത്തില് ശ്രദ്ധയാകര്‍ഷിച്ചിട്ടുണ്ട്. അത് ഈ വര്‍ഷവും ഒട്ടും കുറവുവരുത്താതെ മുന്‍പോട്ടു പോകും. വിവിധ കലാപരിപാടികള് യുകെ യുടെ പലഭാഗത്തുനിന്നും ഈ വര്‍ഷത്തെ ലിമയുടെ പരിപാടിയിലേക്ക് എത്തിച്ചേരും. കൂടാതെ ലിവര്‍പൂളിലെ കലാകായിക പ്രതിഭകളും പരിപാടിയില് വിവിധ കലാപരിപാടികള് അവധരിപ്പിക്കും\nGCSC, A ലെവല് പരിക്ഷകളില് ഏറ്റവും കൂടുതല് മാര്‍ക്ക് നേടിയ കുട്ടികളെ സമ്മേളനത്തില് ആദരിക്കും. വരുന്ന സെപ്റ്റംബര് മാസം 22-ാം തിയതി ശനിയാഴ്ച ലിവര്‍പൂളിലെ വിസ്റ്റന് ടൗണ് ഹാളാണ് ഓണാഘോഷ പരിപടികള്‍ക്ക് വേദിയാകുന്നത്. രാവിലെ 10 മണിക്ക് കായിക മത്സരങ്ങളോട്കൂടി പരിപാടികള് ആരംഭിക്കും. തുടര്‍ന്ന് നടക്കുന്ന രുചികരമായ ഓണസദ്യക്കു ശേഷം കലാപരിപാടികള് ആരംഭിക്കും.\nഈ വര്‍ഷത്തെ ഓണം ലിമയോടൊപ്പം ആഘോഷിക്കാന് എല്ലാ ലിവര്‍പൂള് മലയാളികളെയും സ്വാഗതം ചെയ്യുന്നുവെന്നു ലിമ ഭാരവാഹികള് അറിയിച്ചു. പരിപാടികളുമായി ബന്ധപ്പെടാന് താല്‍പ്പരൃമുള്ളവര് ഈ നമ്പരുകളില് ബന്ധപ്പെടുക 07859060320, 07886247099, 07846443318.


തിര "ക്കഥ". ~ .\nBy ഉസ്മാന് പള്ളിക്കരയില് on 4:26 PM in ഫോട്ടോ\nമിഴിവാര്‍ന്ന ചിത്രങ്ങള്.... ഇക്കാ ഇത് എവിടെയാണെന്നു കൂടി സൂചിപ്പിക്കാമായിരുന്നു....\nഅപ്പോ നിങ്ങള് ക്യാമറ കൊണ്ടെ ബ്ലോഗെഴുതുവല്ലെ? എന്നാല് നോക്കിക്കോ എന്റെ ഒരു പുതിയ സാധനം വരുന്നുണ്ട്. ഏകദേശം വെന്തു തുടങ്ങി!\nചിത്രങ്ങള് നന്നായി മാഷേ, അടിക്കുറിപ്പുകളും :)\nതിരക്ക് കൂട്ടുന്ന തിര മനോഹരം.\nഅതിനേക്കാള് സുന്ദരമാണ് തിര തിരിവിലെത്തുമ്പോള്.\nതിരകള്‍ക്കൊരു രൌദ്രഭാവമാണ് സാധാരണ. പക്ഷെ ഈ ചിത്രങ്ങളിലൂടെ തിരകളിലെക്ക് ഇറങ്ങിച്ചെല്ലാന് മാടിവിളിക്കുന്ന ഭംഗി നിഴലിക്കുന്നുണ്ട്.\nഇത് എവിടെയാണെന്നു കൂടി സൂചിപ്പിക്കാമായിരുന്നു....\nനല്ല തെളിമയുള്ള ചിത്രങ്ങൾ!\nതിര പിന്നെ കരയോട് കടലിന്റെ കഥ ചൊല്ലി. കര പിന്നെ....കടം കഥകള് ...............\nപള്ളിക്കരയില്- താങ്കളെ പല ബ്ലോഗിലും കാണാറുണ്ട്. പരിചയപ്പെട്ടതില് സന്തോഷം. ചിന്താശൂന്യമായി മനസ്സ് വിഹായസ്സിലേക്ക് തുറന്നു വിട്ടാല് പ്രകൃതി നമ്മോടു സംവദിക്കുന്നത് കാണാം. നല്ല ഫോട്ടോകള്..\nചിന്തിക്കുന്നവർക്ക് ദൃഷ്ടാന്തങ്ങളുണ്ടെന്ന് നമ്മെ ബോധ്യപ്പെടുത്തുന്നതാണ് കടലും കടൽ തിരകളും.\nഈ ചിത്രങ്ങൾ നമ്മുടെ നാട്ടിൽ നിന്നു തന്നെയല്ലേ ?\nഅനുഭവ സമ്പന്നനായ ഒരു കലാ പ്രതിഭയുടെ അസാധാരണമായ പാഠവം ചിത്രത്തില് തെളിഞ്ഞു കാണുന്നു . ആദ്യത്തെ അടിക്കുറി പ്പിനോടു വിയോജിപ്പുണ്ട് . തിരക്കില്ലാത്ത തിര . അതാണ് ചിത്രത്തില് കാണാന് കഴിയുന്നത്. മനോഹരമായിരിക്കുന്നു.\nപടങ്ങള്‍ക്ക് ചിലപ്പോള് പദങ്ങളെക്കാള് ശക്തിയുണ്ടാകും. അവ, അതിന്‍റെ ദൗത്യങ്ങളെക്കുറിച്ച് സ്വയം വാചാലമാകുകയും ചെയ്യും! താങ്കള് വിന്യസിച്ചിരിക്കുന്ന ചിത്രങ്ങള്‍ക്കെല്ലാം ഈ ഗുണങ്ങള് ഞാന് കാണുന്നു. ആശംസകള്!\n@ റഫീഖ് നടുവട്ടം. ഇഷ്ടം തുളുമ്പുന്ന കമന്റിനു ഉള്ളം നിറഞ്ഞ നന്ദി.\nആഹാ... ഞമ്മന്റെ ബേക്കൽ.. കൊള്ളാലൊ വീഡിയോൺ.. ആദ്യായിട്ടാണ് ഇവിടെ. കൊള്ളാം. എന്തേ രണ്ട് ഫോട്ടോയിൽ ഒതുക്കിക്കളഞ്ഞത്?\nതിര തിരിവിലെത്തുമ്പോള് തിരോന്തരം തിര!\nതിരകള് തരുന്ന ശാന്തത ചെറുതല്ല.\nഫോടോയിലൂടെ അത് വീണ്ടും.\nചുമ്മാ ഈ തീരത്ത് പകല്‍കിനാവും കണ്ടിരിക്കാന് കൊതിയാകുന്നു.\nഅപ്പൊ നമുക്ക് ഒന്നൂടി പോയാലോ അങ്ങോട്ട്\nതിരകൾ കവിതകൾ എഴുതുകയും മായ്ക്കുകയും ചെയ്യുന്നു.നല്ല ചിത്രം.\nvery nice as itself isapoem !\nഇത്ര ഒഴിവും വൃത്തിയും ഉള്ള ആ തീരമേതാണ്. സസ്പന്സാണോ ...?\nഫോട്ടോയുടെ അടിക്കുറിപ്പ് ഒരു കുഞ്ഞി കവിതയാക്കിയാല് ഒന്ന് കൂടി ഗംഭീരമായേനെ..!\nതീരത്തിനറിയുമോ അലയും തിരയുടെ വേദനകള്...\nചിത്രങ്ങളും അടിക്കുറിപ്പും നന്നായി\nതിര തിരക്ക്കൂട്ടി കണ്ടില്ല. തിര തിരിവിൽ നന്നായിട്ടുണ്ട്.\nആദ്യകാഴ്ചയിലെ അടിക്കുറിപ്പിനോട് യോജിപ്പില്ല.\n"തീരം തേടും തിര" എന്നല്ലേ യോജിക്കുക.\nഈ മനോഹര തീരത്ത് തരുമോ ഇനിയൊരു ജന്മം കൂടി....


കണ്‍സള്‍ട്ടന്‍സി വിവാദങ്ങള്: മനോരഥം കിനാവിലേ ഓടു: ഡോ. ടി എം തോമസ് ഐസക് | Kairali News | kairalinewsonline.com\nഇടതുപക്ഷ ജനാധിപത്യ മുന്നണി സര്‍ക്കാര് എന്തിനാണ് കണ്‍സള്‍ട്ടന്‍സികളുടെ പുറകേ പോകുന്നത് എഞ്ചിനീയര്‍മാരും വിദഗ്ദരും സര്‍ക്കാര് സര്‍വ്വീസില് ഇല്ലേ? അവരായിരുന്നില്ലേ റോഡുകളും പാലങ്ങളും കെട്ടിടങ്ങളുമെല്ലാം പണിതുകൊണ്ടിരുന്നതത് പിന്നെ ഇപ്പോള് എന്തിനു കണ്‍സള്‍ട്ടന്‍സി? ഇങ്ങനെയൊക്കെ ചിന്തിക്കുന്ന ഒട്ടേറെ ശുദ്ധാത്മാക്കളുണ്ട്.\nകേരളത്തിലെ ഇടതുപക്ഷ മനസ്സുകളില് ആശയക്കുഴപ്പം സൃഷ്ടിക്കാന് പ്രതിപക്ഷ നേതാവും കോണ്‍ഗ്രസ് പ്രചാരണവിഭാഗവും ശ്രമിച്ചുകൊണ്ടിരിക്കുകയാണ്. ഇന്ത്യയിലെ ലോകബാങ്കിന്‍റെയും ഐഎംഎഫിന്‍റെയുമെല്ലാം ചൊല്‍പ്പടിക്ക് വഴങ്ങി നയങ്ങള് ആവിഷ്കരിച്ചവരാണ് ഇന്ന് ഇപ്പോള് ഇടതുപക്ഷത്തെ പഠിപ്പിക്കാന് വരുന്നത്.\nചില പ്രോജക്ടുകള് നടപ്പാക്കാന് കണ്‍സള്‍ട്ടന്‍സികള് പലകാരണങ്ങള്‍കൊണ്ട് അനിവാര്യമായിത്തീരുന്ന ഒരു സാഹചര്യം ഇന്നുണ്ട്. ഒന്ന്, കിഫ്ബിയില് നിന്നുമാത്രം ഇന്ന് ഏതാണ്ട് 50000 കോടി രൂപയുടെ പ്രോജക്ടുകളാണ് നടപ്പിലാവുന്നത്. ഇതിനു പുറമേയാണ് സില്‍വര് ലൈനും റീബില്‍ഡ് കേരളയും മറ്റും വഴിയുള്ള പ്രോജക്ടുകള്. ഒരു കാലത്തും ഇതുപോലെ നമ്മുടെ നാട്ടില് മുതല്‍മുടക്ക് ഉണ്ടായിട്ടില്ല.\nഇത്രയും പ്രോജക്ടുകളുടെ വിശദമായ രൂപരേഖ തയ്യാറാക്കാനും എസ്റ്റിമേറ്റ് തയ്യാറാക്കാനുമെല്ലാം ഇന്നുള്ള ഉദ്യോഗസ്ഥ സംവിധാനം പോരാ. കൂടുതല് ആളുകളെ സര്‍ക്കാരിലെടുത്ത് അവരെയൊക്കെ പരിശീലിപ്പിച്ച് ഈ പ്രോജക്ടുകള് തയ്യാറാക്കാന് തീരുമാനിച്ചാല് അവയൊന്നും അടുത്തകാലത്തൊന്നും നടപ്പാക്കാന് കഴിയില്ല. കിഫ്ബിയില് ഒരു 20000 കോടി രൂപയുടെയെങ്കിലും ചെറിയ പ്രോജക്ടുകളാണ്.\nപക്ഷേ, അവയുടെ നല്ലപങ്കിന്‍റെയും ഇന്‍വെസ്റ്റിഗേഷനും എസ്റ്റിമേറ്റും തയ്യാറാക്കുന്നതിനുള്ള കാലതാമസംമൂലം ആരംഭിക്കുന്നതിനു നാലാംവര്‍ഷത്തിലേ കഴിഞ്ഞിട്ടുളളൂ. അപ്പോള് വന്‍കിട പ്രോജക്ടുകളുടെ കാര്യം പറയേണ്ടതുണ്ടോ? സാധാരണഗതിയില് ബജറ്റില് നടക്കുന്ന നിര്‍മ്മാണ പ്രവൃത്തികള്‍ക്കു പുറമേയാണ് ഈ പദ്ധതികളെന്ന് ഓര്‍ക്കണം.\nരണ്ട്, വന്‍കിട പദ്ധതികള്‍ക്കു വേണ്ടിവരുന്ന പണം പ്രത്യേകമായി വായ്പയെടുക്കേണ്ടിവരും. ഇതിനായി ധനകാര്യ സ്ഥാപനങ്ങള് ആവശ്യപ്പെട്ടുന്ന വിശദാംശങ്ങളോടെ പദ്ധതികളുടെ വിശദമായ രേഖ തയ്യാറാക്കാനുള്ള പ്രാവീണ്യം ഇത്തരം കണ്‍സള്‍ട്ടന്‍സി ഏജന്‍സികള്‍ക്കുണ്ട്. കെഫോണിന്‍റെ പ്രോജക്ടിന് നബാര്‍ഡില് നിന്നും ആയിരത്തില്‍പ്പരം കോടി രൂപ വായ്പയായി കിഫ്ബിക്ക് ലഭിച്ചത് പ്രോജക്ട് രേഖയുടെ മികവിന്‍റെകൂടി അടിസ്ഥാനത്തിലാണ്.\nമൂന്ന്, കേന്ദ്രസര്‍ക്കാര്‍പോലും അവരുടെ വന്‍കിട പദ്ധതികള്‍ക്കെല്ലാം പ്രത്യേക കണ്‍സള്‍ട്ടന്‍സി പ്രകാരം പ്രോജക്ട് രേഖ തയ്യാറാക്കുന്നത് നിര്‍ബന്ധിതമാക്കിയിട്ടുണ്ട്. സമീപകാലത്ത് നമ്മളെല്ലാം പല തവണ കേട്ടിട്ടുളള കാര്യമാണ്. അമൃതം പദ്ധതിയുടെ പ്രോജക്ട് ഡെവലപ്പ്മെന്‍റ് മാനേജ്മെന്‍റ് യൂണിറ്റ്. ഇന്ത്യയിലെ എല്ലാ സംസ്ഥാനങ്ങളും അമൃത് പദ്ധതിയുടെ രേഖ തയ്യാറാക്കിയിട്ടുള്ളത് ടെണ്ടര് വിളിച്ച് കണ്‍സള്‍ട്ടന്‍സി ഏജന്‍സികളെ നിയോഗിച്ചുകൊണ്ടാണ്.\nനാല്, ലോകബാങ്കിന്‍റെയുമെല്ലാം എല്ലാ പദ്ധതികളുടെയും രേഖ തയ്യാറാക്കുന്നത് അവര് നിയോഗിക്കുന്ന കണ്‍സള്‍ട്ടന്‍റിനെ ഉപയോഗപ്പെടുത്തിക്കൊണ്ടാണ്.\nഅഞ്ച്, കഴിഞ്ഞ യുഡിഎഫ് ഭരണകാലത്തും മേല്‍പ്പറഞ്ഞ പ്രകാരമാണ് പ്രോജക്ടുകള് തയ്യാറാക്കിയിരുന്നത്. പക്ഷെ, അന്ന് ഇന്നത്തെ അപേക്ഷിച്ച് വളരെ ചുരുക്കമായിരുന്നു വന്‍കിട പ്രോജക്ടുകള് എന്നതുകൊണ്ട് അവ വലിയ ചര്‍ച്ചാ വിഷയമായിരുന്നില്ല. ഇതിനു നല്ല ഉദാഹരണമാണ് ഇപ്പോള് വിവാദമായിരിക്കുന്ന കെഫോണിന്‍റെ കണ്‍സള്‍ട്ടന്‍സിയും ടെണ്ടര് നടപടികളും.\nകെഫോണിനെതിരെ ആദ്യഘട്ടത്തില് ഒളിഞ്ഞും ഇപ്പോള് തെളിഞ്ഞും രംഗത്തിറങ്ങുന്നതിന്‍റെ കാരണം മറ്റൊന്നല്ല. 20 ലക്ഷം പാവപ്പെട്ടവര്‍ക്ക് സൗജന്യമായി ഹൈസ്പീഡ് ഇന്‍റര്‍നെറ്റ് സൗകര്യം ലഭിക്കുന്നതടക്കം കേരളത്തിന്‍റെ ഭാവിയെ സമൂലം മാറ്റിയെഴുതുന്ന അടിസ്ഥാനസൗകര്യവികസനത്തിനു കാരണമാകുന്ന കെഫോണ് ആരുടെയൊക്കെയോ ഉറക്കം കെടുത്തുന്നുണ്ടെന്നു വേണം അനുമാനിക്കാന്. ഇന്‍റര്‍നെറ്റ് കുത്തകകള്‍ക്കുനേരെ കേരളം ഉയര്‍ത്തുന്ന വെല്ലുവിളിയാണ് കെഫോണ്.\nവമ്പന് നുണകള് കെഫോണിനെതിരെ ഉയര്‍ത്തിവിടുന്ന യുഡിഎഫുകാരോട് സഹതപിക്കുകയേ വഴിയുള്ളൂ. കാരണം ഈ പദ്ധതിയുടെ തുടക്കം2012ല് യുപിഎ സര്‍ക്കാരാണ്. ഇന്ത്യ മുഴുവന് ഹൈസ്പീഡ് ഇന്‍റര്‍നെറ്റ് വ്യാപിപ്പിക്കുക എന്നൊരു പദ്ധതി അവരാണ് കൊണ്ടുവന്നത്. നാഷണല് ഓപ്റ്റിക്കല് ഫൈബര് നെറ്റ് വര്‍ക്ക് (എന്.ഒ.എഫ്.എന്) എന്നായിരുന്നു പദ്ധതിയുടെ പേര്. പിന്നീടത് ഭാരത് നെറ്റ് എന്ന പേരില് കേന്ദ്രസര്‍ക്കാര് തന്നെ പുതുക്കി. കേന്ദ്രസഹായത്തോടെ സംസ്ഥാനങ്ങള്‍വേണം പദ്ധതി നടപ്പാക്കാന്. സംസ്ഥാനങ്ങള്‍ക്കു നേരിട്ട് നടപ്പാക്കാം. അതല്ലെങ്കില് സ്വകാര്യ കമ്പനികള് വഴി നടപ്പാക്കാം. പക്ഷെ ഭാരത് നെറ്റ് അധികമൊന്നും പിന്നെ നീങ്ങിയില്ല.\nപദ്ധതി കേരളത്തില് ഏറ്റെടുക്കാന് യുഡിഎഫ് സര്‍ക്കാര്‍തീരുമാനിച്ചു. കേരളത്തിനു പ്രത്യേക ധനസഹായം നല്‍കാമെന്ന് അന്നത്തെ ഐറ്റി സെക്രട്ടറി അരുണ സുന്ദരരാജ് വാഗ്ദാനവും ചെയ്തു. 2015 ജൂലൈ 16ന് ചീഫ് സെക്രട്ടറിയുടെ അധ്യക്ഷതയില് ചേര്‍ന്ന ഉന്നതാധികാര സമിതിയോഗം നിര്‍വഹണ രീതിയും തീരുമാനിച്ചു. ഇതിനുവേണ്ടി ഒരു എസ്പിവി രൂപീകരിക്കാന് തീരുമാനിച്ചു. കേരളാ സ്റ്റേറ്റ് ഐടി ഇന്‍ഫ്രാസ്ട്രക്ച്ചര് ലിമിറ്റഡ് എന്ന സ്ഥാപനത്തോട് സുതാര്യമായ പ്രക്രിയയില് ഒരു കണ്‍സള്‍ട്ടന്‍റിനെ കണ്ടെത്താന് നിര്‍ദ്ദേശിച്ചതും ഈ കമ്മിറ്റി തന്നെ. തുടര്‍ന്ന് കണ്‍സള്‍ട്ടന്‍സിക്കുവേണ്ടി 2016 ജനുവരിയില് ടെണ്ടറും ക്ഷണിച്ചു.\nഈ ഘട്ടം വരെയുള്ളത് ചുരുക്കിപ്പറഞ്ഞാല് പദ്ധതി യുപിഎ സര്‍ക്കാരിന്‍റേത്.എങ്ങനെ നടപ്പാക്കണമെന്ന രീതി നിര്‍ദ്ദേശിച്ചത് യുപിഎ സര്‍ക്കാര്. അതനുസരിച്ച് പദ്ധതി ഏറ്റെടുത്തത് യുഡിഎഫ് സര്‍ക്കാര്, കണ്‍സള്‍ട്ടന്‍റിനെ കണ്ടെത്താനുള്ള നടപടി ആരംഭിച്ചത് യുഡിഎഫ് സര്‍ക്കാര്.\nഅനാലിസിസ് മാസണ്, പിഡബ്ല്യൂസി, ഡിലോയ്റ്റ്, ഏണസ്റ്റ് ആന്‍ഡ് യംഗ് എന്നീ നാലു കമ്പനികള് ടെന്‍ഡറില് പങ്കെടുത്തിരുന്നു. ഓരോ കമ്പനിയും വ്യത്യസ്തമായി സമര്‍പ്പിച്ച സാങ്കേതിക ടെണ്ടറും സാമ്പത്തിക ടെണ്ടറും സാങ്കേതിക സമിതി വിശദമായി പരിശോധിച്ചു. സാമ്പത്തിക ടെണ്ടറില് ഏറ്റവും കുറഞ്ഞ തുക ക്വാട്ട് ചെയ്ത പി.ഡബ്യു.സിയെ കമ്മിറ്റി തെരഞ്ഞെടുക്കുകയും 2016 ജൂണ് മാസം ഇവര്‍ക്ക് വര്‍ക്ക് ഓര്‍ഡര് നല്‍കുകയും ചെയ്തു. എല്‍ഡിഎഫ് സര്‍ക്കാര് അധികാരമേറ്റത് 2016 മെയ് അവസാനമാണെന്ന് ഓര്‍ക്കുക. കണ്‍സള്‍ട്ടന്‍റിന്‍റെ പരിഗണനാ വിഷയങ്ങളും ടെണ്ടറും വിളിച്ചത് യുഡിഎഫായിരുന്നു. എല്‍ഡിഎഫ് ടെണ്ടറിന്‍റെ ഫലം അംഗീകരിക്കുക മാത്രമാണ് ചെയ്തത്.\n2017 ലെ ബജറ്റില് കെഫോണ് നടപ്പിലാക്കുമെന്നും ഇതിനായി 1000 കോടി രൂപ കിഫ്ബിയില് നിന്നും പ്രഖ്യാപിക്കുകയും ചെയ്തു. ചില പുതിയ തീരുമാനങ്ങളും എല്‍ഡിഎഫ് സര്‍ക്കാര് സ്വീകരിച്ചു. ഒന്ന്, എസ്പിവിയുടെ ഘടന തീരുമാനിച്ചു. കെ.എസ്.ഇ.ബിക്ക് 49 ശതമാനവും,കെ.എസ്.ഐ.ടി.ഐ.എല്ലിന് 49 ശതമാനവും സര്‍ക്കാരിന്2ശതമാനവും ഷെയര് ഉള്ള കമ്പനിയായിരിക്കും എസ്പിവി. രണ്ട്, അതിനുള്ള പണം കിഫ്ബി വഴി ലഭ്യമാക്കും. കേന്ദ്രസര്‍ക്കാരിന്‍റെ ധനസഹായം കിട്ടില്ലെന്ന് അതിനകം വ്യക്തമായിക്കഴിഞ്ഞിരുന്നു. മൂന്ന്, ഫൈബര് ഓപ്റ്റിക്കല് കണക്ഷന് എല്ലാ വീടുകളിലും സര്‍ക്കാര് സ്ഥാപനങ്ങളിലും എത്തിക്കും. നാല്, ബിപിഎല് കുടുംബങ്ങള്‍ക്ക് സൗജന്യമായി ഇന്‍റര്‍നെറ്റ് ലഭ്യമാക്കും. അങ്ങനെ കെഫോണ് പദ്ധതി രൂപംകൊണ്ടു.\nകണ്‍സള്‍ട്ടന്‍റ് തയ്യാറാക്കിയ ഡിപിആര് പ്രകാരം 907.4 കോടി രൂപ മൂലധന ചെലവും ഒരു വര്‍ഷത്തേക്കുള്ള ഓപ്പറേറ്റിംഗ് ചെലവ് 104.4 കോടി രൂപയും ഭരണ ചെലവ് 16.4 കോടി രൂപയും ഉള്‍പ്പെടെ 1028 കോടി രൂപയാണ് പ്രോജക്ടിന്‍റെ അടങ്കല്. 2017 മെയ് മാസം ഭരണാനുമതി നല്‍കി. എന്നാല് ടെന്‍ഡര് ക്ഷണിച്ചപ്പോള് ഏഴുവര്‍ഷത്തേയ്ക്കുള്ള നടത്തിപ്പു ചെലവും പരിപാലനച്ചെലവും എസ്റ്റിമേറ്റില് ഉള്‍പ്പെടുത്താന് തീരുമാനിച്ചു. അങ്ങനെയാണ് പ്രോജക്ടിന്‍റെ എസ്റ്റിമേറ്റ് ചെലവ് 1638 കോടിയായി വര്‍ദ്ധിച്ചത്.\nടെന്‍ഡറില് മൂന്നു കമ്പനികള് പങ്കെടുത്തു. ഏറ്റവും കുറച്ചു തുക ക്വാട്ടു ചെയ്തത് ഭാരത് ഇലക്ട്രോണിക്സ് ലിമിറ്റഡ് (1538 കോടി), രണ്ടാമത് ടിസിഐഎല് (1729 കോടി), മൂന്നാമത് എ ടു ഇസെഡ് (2853 കോടി). സ്വാഭാവികമായും ഏറ്റവും കുറവ് ക്വാട്ട് ചെയ്ത കേന്ദ്ര പൊതുമേഖലാ സ്ഥാപനമായ ഭാരത് ഇലക്ട്രോണിക് ലിമിറ്റഡി (ബി.ഇ.എല്)ന് പദ്ധതി ലഭിച്ചു. ഇതിലെവിടെയാണ് അഴിമതി? ഏഴു വര്‍ഷത്തെ മൂലധന ചെലവും ഓപ്പറേറ്റിംഗ് ചെലവും പരിപാലന ചെലവും ഉള്‍പ്പെടെയാണ് 1532 കോടി രൂപ.\nഇതൊക്കെ ഏകപക്ഷീയമായിട്ടാണോ തീരുമാനിക്കപ്പെട്ടത്? അല്ലേയല്ല. എല്ലാ കാര്യങ്ങളും തീരുമാനിക്കുന്നതിന് ڊ അതായത്, ടെണ്ടര് നടപടികള് കൈകാര്യം ചെയ്യുക, കരാര് വ്യവസ്ഥകള് പരിശോധിക്കുക, ടെക്നിക്കല് ബിഡും ഫിനാന്‍ഷ്യല് ബിഡും വിലയിരുത്തുക തുടങ്ങിയ കാര്യങ്ങള് ചെയ്യുന്നതിന് 2017 സെപ്തംബര് 8ന് കേരള സര്‍ക്കാര് ഒരു വിദഗ്ധ സാങ്കേതിക സമിതിയെ നിയമിച്ചു.\nആ സമിതിയില് കോഴിക്കോട്ടെ ഐ.ഐ.എമ്മിലെയും എന്.ഐ.ടിയിലെയും വിദഗ്ധര്, കേന്ദ്രസര്‍ക്കാരിന്‍റ ടെലികോം വകുപ്പ്, കേന്ദ്ര സര്‍ക്കാരിന്‍റെ എന്.ഐ.സി. കേന്ദ്രത്തിന്‍റെ സ്ഥാപനമായ സിഡാക്, കെ.എസ്.ഐ.ടി.ഐ.എല്,കെ.എസ്.ഇ.ബി എന്നിവയുടെ പ്രതിനിധികള് ഉണ്ടായിരുന്നു. അവരുടെ മേല്‍നോട്ടത്തില് നടന്ന നിശിതപരിശോധനയ്ക്കു ശേഷമാണ് കേന്ദ്ര പൊതുമേഖലാ സ്ഥാപനമായ ഭാരത് ഇലക്ട്രോണിക്സ് ലിമിറ്റഡിന്‍റെ നേതൃത്വത്തിലുള്ള കണ്‍സോര്‍ഷ്യത്തിന് കരാര് നല്‍കാന് തീരുമാനിച്ചത്. ഇതിലെവിടെയാണ് അഴിമതിയ്ക്ക് പഴുത്?\n2019 ജൂണ് ഏഴിനു ചേര്‍ന്ന ഡിപ്പാര്‍ട്ട്മെന്‍റല് പര്‍ച്ചേസ് കമ്മിറ്റിയുടെ യോഗം അംഗീകരിച്ച ശേഷമാണ് ബി.ഇ.എല്ലിന് കരാര് നല്‍കാന് തീരുമാനിച്ചത്. ധനകാര്യ അഡീഷണല് ചീഫ് സെക്രട്ടറിയുടെ നേതൃത്വത്തിലുള്ള സമിതിയാണിത്. ക്വോട്ടു ചെയ്തതിനെക്കാള് 17 കോടി രൂപ കൂടി ബിഇഎല് ഇളവു ചെയ്തിരുന്നു എന്ന് പര്‍ച്ചേസ് കമ്മിറ്റിയുടെ മിനിട്സ് പരിശോധിച്ചാല് വ്യക്തമാകും.\nഇനിയൊരു കാര്യംകൂടിയുണ്ട്. ടെണ്ടര് എക്സസിന് കാബിനറ്റ് അംഗീകാരമുണ്ടോ? ഉവ്വ്. സംസ്ഥാന മന്ത്രിസഭ ഭരണാനുമതി 1548 കോടി രൂപയായി പുതുക്കി. കിഫ്ബി ലഭ്യമാക്കുന്ന 1061 കോടി രൂപ കഴിഞ്ഞ് ബാക്കിയുള്ള ചെലവിലേയ്ക്ക് 336 കോടി രൂപ മൂന്നു വര്‍ഷംകൊണ്ട് കെഫോണ് കമ്പനിക്ക് നല്‍കുന്നതിനും തീരുമാനിച്ചു. ബാക്കി പണം കമ്പനിതന്നെ വരുമാനത്തില് നിന്നും കണ്ടെത്തണം.\nഇപ്പോള് യുഡിഎഫിന്‍റെ ഡിമാന്‍റ് പി.ഡബ്ല്യു.സിയെ പ്രോജക്ട് മോണിറ്ററിംഗ് സ്ഥാനത്തു നിന്നും മാറ്റണമെന്നുള്ളതാണ്. ഇവരെ തെരഞ്ഞെടുത്തത് യുഡിഎഫ്. അവര് ഉണ്ടാക്കിയ ഡിപിആറിന്‍റെ അടിസ്ഥാനത്തില് ടെണ്ടര് വിളിച്ച് ഈ വര്‍ഷം തന്നെ പദ്ധതി പൂര്‍ത്തീകരിക്കുന്നതിനുള്ള നടപടികള് ദ്രുതഗതിയില് നടക്കുകയാണ്. ഈ അന്തിമഘട്ടത്തിലെങ്കിലും കേരളത്തിലുള്ള പാവപ്പെട്ടവരുടെ വീടുകളില് ഇന്‍റര്‍നെറ്റ് സൗജന്യമായി എത്തിക്കുന്നതിനുള്ള പദ്ധതിയെ അട്ടിമറിക്കുന്നതിന് എന്തുമാര്‍ഗ്ഗം എന്നാണ് അവര് ഗൂഡാലോചന നടത്തിക്കൊണ്ടിരിക്കുന്നത്.\nതീര്‍ത്തും സുതാര്യമായി നടന്ന ഈ പദ്ധതി നടത്തിപ്പുമായി ബന്ധപ്പെട്ട് ഇല്ലാക്കഥകള് പ്രചരിപ്പിച്ചാല് സര്‍ക്കാര് ഭയന്നു പിന്മാറുമെന്നാണ് ഇവര് ധരിച്ചുവെച്ചിരിക്കുന്നത്. മനോരഥം കിനാവിലേ ഓടൂ എന്ന് അവര്‍ക്ക് വഴിയേ മനസിലാകും\nTags: Dr Thomas Issackerala news


എനിക്ക് ആദ്യമായി ഫോറൻസിക്ക് മെഡിസിനോട് ഭയം തോന്നുന്നു... ആ കുഞ്ഞിനെ ഒരു ഡോക്ടർ പോസ്റ്റ്‌മോര്‍ട്ടം ചെയ്തിട്ടുണ്ടാവണമല്ലോ... അദ്ദേഹത്തെ ആരെങ്കിലും കാര്യമായി ശ്രദ്ധിക്കേണ്ടി വരും...!! | Krishnan Balendran | asifa murder | Vartha Jalakam\nസാധാരണക്കാർക്ക് കണ്ടുനിൽക്കാൻ വല്യ ബുദ്ധിമുട്ടാണ് ട്രെയിൻ തട്ടി മരണപ്പെടുന്നവരുടെ ചിന്നിച്ചിതറിയ ശരീരങ്ങൾ. എനിക്കത് അത്രയും വല്യ പാടുള്ള കാര്യമല്ല. അതിന്റെ കാരണം ഇത്തരം കേസുകളിൽ മരണം തൽക്ഷണമാണ് എന്നതാണ് - death will be instantaneous. ഒരുപാട് മുറിവുകളും ഒടിഞ്ഞു തൂങ്ങിയതും വേർപ്പെട്ടതുമായ ശരീരഭാഗങ്ങളൊക്കെ കാണുമെങ്കിലും പരേതൻ ഒട്ടും വേദനയും കഷ്ടപ്പാടുമൊന്നും അറിഞ്ഞിട്ടുണ്ടാവില്ല. ഇത് പോലെ തന്നെയാണ് വാഹന അപകടങ്ങളിൽ തലയിലൂടെ വാഹനചക്രങ്ങൾ കയറിയിറങ്ങിയുണ്ടാവുന്ന മരണങ്ങളും...\nഒരാഴ്ച്ച ആയിക്കാണും. ഒരു സുഹൃത്തുമായി സംസാരിക്കുകയായിരുന്നു. അന്ന് എനിക്ക് മോർച്ചറിയിൽ ഡ്യൂട്ടിയായിരുന്നു. ഏകദേശം 12മണിയോടെ ഒരു കേസ് കഴിഞ്ഞ് തിരിച്ചു എന്റെ ക്യാബിനിൽ വന്ന് കമ്പ്യൂട്ടർ തുറന്ന് റിപ്പോർട്ട് ടൈപ്പ് ചെയ്യാൻ തുടങ്ങിയപ്പോഴാണ് ആകസ്മികമായി ആ സംഭാഷണമുണ്ടായത്. എന്റെ മൂഡ് അല്പം ഓഫായിരുന്നുവെന്ന് വർത്തമാനത്തിൽ നിന്നും മനസ്സിലാക്കിയ സുഹൃത്തിനോട് കാര്യം പറഞ്ഞു. രണ്ടു വയസ്സുള്ള ഒരു കൊച്ചു കുഞ്ഞ് അവളുടെ അച്ഛന്റെ കൈകളില് നിന്നും വഴുതി വീണത് ഹൌസ് ബോട്ടിൽ നിന്നും കായലിലേക്ക്. പത്ത് മിനിറ്റെടുത്തു വെള്ളത്തിനടിയിൽ നിന്നും അവളുടെ ചേതനയറ്റ ശരീരം പുറത്തെടുക്കുവാൻ. ആ കുഞ്ഞിന്റെ പോസ്റ്റ്‌മോര്‍ട്ടം പരിശോധന യായിരുന്നു ഞാനിപ്പോൾ ചെയ്തിട്ട് വന്നത്.\nപോസ്റ്റ്‌മോര്‍ട്ടം പരിശോധനയെന്നത് ഒരു നിയമനടപടിയാണ്. ക്രിമിനൽ നടപടിക്രമം CrPC section 174 പ്രകാരം ഒരു "qualified medical man" നടത്തുന്ന പരിശോധന. അതിന്റെ പ്രാഥമികമായ ലക്ഷ്യം ക്രിമിനൽ കേസ്സന്വേഷണത്തിന് വേണ്ടി തെളിവ് ശേഖരിക്കാനും, പിന്നീട് കോടതികൾക്ക് നീതി നിർവ്വഹണത്തിന് സഹായകരമാകും വിധം സത്യം കണ്ടെത്തി അറിയിക്കുകയെന്നതും.\n*തെളിവുകൾ കണ്ടെത്തുക, അവ സംരക്ഷിക്കുക (identify and preserve evidence).\n.... എന്നിങ്ങനെ പോകുമവ.\nഒരു മരണം നിരവധി ചോദ്യങ്ങൾ ഉയർത്തുന്നുണ്ട്. ഒരു പോസ്റ്റ്‌മോര്‍ട്ടം പരിശോധനയിലൂടെ ഞാൻ ചെയ്യേണ്ടത് ആ മരണം ഉയർത്തുന്ന ചില ചോദ്യങ്ങൾ, വിശിഷ്യാ വൈദ്യപരിശോധനകളിലൂടെ ഉത്തരം നൽകാൻ പറ്റുന്ന ചൊദ്യങ്ങൾ കണ്ടെത്തി മനസ്സിലാക്കി, അവയ്ക്ക് ഉത്തരം നൽകുക എന്നതാണ്. അങ്ങനെ ചെയ്താൽ, ഞാൻ ആ മരണം ഉയർത്തുന്ന reasonable questions - ന്യായമായ ചോദ്യങ്ങള്-ക്കു ന്യായ ത്തിന്റെയും, തെളിവുകളുടെയും, യുക്തിയുടെയും അടിസ്ഥാനത്തിലുള്ള മറുപടി എന്റെ പരിശോധനയിലൂടെ നൽകിയാൽ, എന്റെ പരിശോധന ഒരു കംപ്ലീറ്റ് ഓട്ടോപ്സി-complete autopsy - ആയെന്ന് പറയാം.\nഅത് കണ്ട്, ആസ്ഫാറാസ് ഐയാം കൺസേൺഡ് ഈ ഘട്ടം - ബന്ധുക്കളുമായുളള മുഖാമുഖം-സംശയങ്ങൾ ചോദിച്ചറിയൽ - പോസ്റ്റ്‌മോര്‍ട്ടം പരിശോധനയോളം തന്നെ, പ്രധാന്യം അർഹിക്കുന്നു.\nProfessionalism- തൊഴിൽ പരമായ കഴിവുകൾ ഒത്തൊരുമിപ്പിച്ച് ഒരു പ്രവർത്തി ആ മേഖലയില് ശിക്ഷണം ലഭിച്ച ഒരു വ്യക്തിക്ക് സമര്‍ത്ഥമായി ചെയ്യുവാനുള്ള ശേഷി.\nമറ്റേത് വിദഗ്ധ മേഖല പോലേയും Professionalism നന്നായി വേണ്ടിവരുന്ന ഒരു പ്രവര്‍ത്തി മണ്ഡലമാണ് forensics.\nതൊഴിലിന്റെ ഭാഗമായി തകർന്ന ശരീരങ്ങള് ദിവസവും കാണേണ്ടി വരുന്നത് തന്നെ ഒരു ഭീകര അവസ്ഥയാണ്. ആത്മാർത്ഥമായി ജോലി ചെയ്താൽ, എന്തൊക്കെ പറഞ്ഞാലും, അത് നമ്മളേ ബാധിക്കുന്ന പണിയാണ്. പക്ഷേ forensic medicineൽ ഞാൻ കണ്ടിട്ടുള്ള ബഹുഭൂരിപക്ഷം ആളുകളും ഒരു തൊഴിൽ എന്നതിനപ്പുറം ഈ വിഷയത്തെ പ്രണയിക്കുന്നതായി കണ്ടിട്ടില്ല. ഒന്നു രണ്ട് പേരോഴികെ. അത് ഒരു അതിജീവന മാർഗ്ഗമായിരിക്കാം. അല്ലെങ്കിൽ നിർവ്വികാരതയോടെയുള്ള താത്പര്യമില്ലായ്മയോ... എനിക്കറിയില്ല.\nസാധാരണക്കാർക്ക് കണ്ടുനിൽക്കാൻ വല്യ ബുദ്ധിമുട്ടാണ് ട്രെയിൻ തട്ടി മരണപ്പെടുന്നവരുടെ ചിന്നിച്ചിതറിയ ശരീരങ്ങൾ. എനിക്കത് അത്രയും വല്യ പാടുള്ള കാര്യമല്ല. അതിന്റെ കാരണം ഇത്തരം കേസുകളിൽ മരണം തൽക്ഷണമാണ് എന്നതാണ് - death will be instantaneous. ഒരുപാട് മുറിവുകളും ഒടിഞ്ഞു തൂങ്ങിയതും വേർപ്പെട്ടതുമായ ശരീരഭാഗങ്ങളൊക്കെ കാണുമെങ്കിലും പരേതൻ ഒട്ടും വേദനയും കഷ്ടപ്പാടുമൊന്നും അറിഞ്ഞിട്ടുണ്ടാവില്ല. ഇത് പോലെ തന്നെയാണ് വാഹന അപകടങ്ങളിൽ തലയിലൂടെ വാഹനചക്രങ്ങൾ കയറിയിറങ്ങിയുണ്ടാവുന്ന മരണങ്ങളും. കണ്ടാൽ ഭയാനകമാണ്. പക്ഷേ ക്വിക്ക് പെയിൻലെസ്സ് ഡെത്ത്, ഗാസ്റ്റലി നെവർതലെസ്.\nമറിച്ച്, കഷ്ടപ്പെട്ട്, വളരെയധികം സ്ട്രഗിൾ ചെയ്ത്, ശ്വാസം മുട്ടി മരണത്തോട് അവസാനം വരെ പൊരുതി തോറ്റു മുങ്ങി മരിക്കുന്ന ഒരാളുടെ ലങ്ങ്സ് കണ്ടാൽ എനിക്ക് ശ്വാസം മുട്ടും. ശരിക്കും ബ്രത്ലെസ്സാവും. മുറിവുകൾ ധാരാളം ഏറ്റിട്ടും തലയ്ക്ക് കാര്യമായ ക്ഷതമൊന്നും ഏൽക്കാഞ്ഞത് കൊണ്ട് അവസാന നിമിഷം വരെ ബോധം ഉണ്ടായിരുന്ന ഒരാളുടെ മുറിവുകൾ എന്റേതും കൂടിയാണ്. അതി ഭീകരമായ വേദന എനിക്ക് അനുഭവപ്പെടും. കത്തികുത്തേറ്റ് അരമുക്കൽ മണിക്കൂറെടുത്ത് ചോര വാർന്ന് മരിക്കുന്നയാളുടെ ബോധം മയങ്ങുന്നതിന് മുൻപുള്ള തൊണ്ട വരണ്ടുണങ്ങിയ ദാഹം എന്നിക്ക് അതി തീക്ഷണതയുള്ള ആർത്തിയുണ്ടാക്കും വെള്ളത്തിനോട്. പരിശോധന പാതി വഴി നിറുത്തി ഗ്ലൗസ് ഊരി വെള്ളം കുടിച്ചിട്ടുണ്ട്, പലതവണ.\nമരണാനന്തരമാണ് പരിശോധനയെങ്കിലും നമ്മൾ പുനർജീവിപ്പിച്ചെടുക്കുന്നത് ഒരു മനുഷ്യന്റെ ജീവിതത്തിന്റെ അവസാന നിമിഷങ്ങളാണ്. ഒരു ക്ഷണനേരത്തേക്കെങ്കിലും ആ മനുഷ്യന്റെ കൂടെ ഞാൻ ജീവിച്ചു മരിക്കുകയാണ് ഓരോ പോസ്റ്റ്‌മോര്‍ട്ടം പരിശോധനയിലും. അന്നേരമാണ് ആ വ്യക്തിയായി നമ്മൾ സംസാരിക്കുന്നത്. സംസാരമെന്നാൽ സാധാരണ ഭാഷയിലല്ല. പക്കാ ശാസ്ത്രത്തിന്റെ Verifiable reproducible പരിശോധനകളോ അവയുടെ ലാബ് റിസൾഅടുകളൊ അല്ല ഈ അനുഭവങ്ങൾ. അത് കൊണ്ട് തന്നെ ഇതൊന്നും പോസ്റ്റ്‌മോര്‍ട്ടം റിപ്പോര്‍ട്ടുകളിൽ എഴുതി പിടിപ്പിക്കാനാവാത്ത കാര്യങ്ങളാണ്. പക്ഷേ പരിശുദ്ധ സത്യങ്ങളും.\nപറഞ്ഞ് വന്നത് നമുക്ക് മനസ്സില്ലാമനസ്സോടെയും, നിർവ്വികാരതയോടെയുള്ള ഒരു മന:സ്ഥിതിയോടെയും കൂടി വളരെ perfunctoryയായും ഒരു Professionalisത്തോടെയുള്ള പോസ്റ്റ്‌മോര്‍ട്ടം ചെയ്യാം. നിയമത്തിന് ആവശ്യമുള്ളതെല്ലാം ആ റിപ്പോർട്ടിൽ കാണും താനും. ദാറ്റ് ഈസ് പ്രൊഫഷണലിസം.\nപറഞ്ഞ് വന്നതിതാണ്. കായലിൽ വീണ് മരിച്ച മോളുടെ അച്ഛൻ മോർച്ചറിയിൽ വന്നിരുന്നു. എനിക്ക് പക്ഷേ ആ മനുഷ്യനുമായി മുഖാമുഖത്തിന് നിൽക്കാൻ പറ്റിയില്ല. എനിക്കതിന് കഴിയില്ല.\nഎനിക്ക് മരണം താങ്ങാനാവും, എത്രവേണമെങ്കിലും. പക്ഷേ അതിനോട് ചേർന്ന് നിൽക്കുന്ന മക്കൾ നഷ്ടപ്പെട്ട മാതാപിതാക്കളുടെ നെഞ്ചുവേദന എനിക്ക് പറ്റില്ല. അത് കൊണ്ട് അദ്ദേഹത്തിനോട് ഒന്നും ചോദിച്ചറിയാൻ നിന്നില്ല. പോലീസിനോട് മാത്രം സംസാരിച്ചു. ഒരു സംശയവുമില്ലാത്ത ദൃസാക്ഷികളുള്ള ഒരു കേസ്. ആ നിലയിൽ അതങ്ങ് ചെയ്ത് കൊടുത്തു.\nപതിനഞ്ചു വർഷമായി ഞാൻ ഫോറെൻസിക്കിലെത്തിയിട്ട്. എനിക്ക് മരണം കൈകാര്യം ചെയ്യാനറിയാം. മൃതദഹങ്ങൾ എന്നോട് സംവദിക്കുന്ന ആശയവിനിമയം നടത്തുന്ന മിത്രങ്ങളും. ആദ്യമൊക്കെ നിസ്സംഗതയോടെ തന്നെയാണ് ജോലി ചെയ്തിരുന്നത്. പിന്നെയാണ് ഈ വിഷയത്തിന്റെ അപാര ഭംഗി മനസ്സിലായത്. അതിനോടുള്ള എന്റെ പ്രണയം കൂടിക്കൂടി വരുന്നതേയുള്ളു..\nഎനിക്ക് പക്ഷേ ഇപ്പോഴും, ഇത്രയും വർഷങ്ങളായിട്ടും, കൈവിറച്ചുകൊണ്ടല്ലാതെ ഒരു കൊച്ചു കുഞ്ഞിന്റെ പോസ്റ്റ്‌മോര്‍ട്ടം ചെയ്യാൻ കഴിഞ്ഞിട്ടില്ല. പ്രത്യേകിച്ചും കുഞ്ഞുങ്ങൾ മരണത്തോട് ദീർഘമായി പോരാടി സ്ട്രഗിൾ ചെയ്ത് മരിക്കുന്നത് എനിക്ക് താങ്ങില്ല. മനസ്സിന്റെ താളം തെറ്റും. അടി തെറ്റി പകച്ച് തകർന്ന് തരിപ്പണമായിപ്പോകും.\nഞാൻ പ്രണയത്തിലാണ്. ജീവിതത്തിനോടും ഒരാളോടും. അത് കൊണ്ട് കരഞ്ഞതേയുള്ളു. പോയി മരിച്ചില്ല. കരച്ചില് കേട്ട് പാറു വന്ന് കെട്ടിപ്പിടിച്ചു. കുറേ നേരമിരുന്ന് അവളും കൂടെ കരഞ്ഞു.\nപോസ്റ്റുമോര്‍ട്ടവും മരണവുമൊക്കെ കുറേ കണ്ട ഡോക്ടറായ ഫോറൻസിക്ക് പത്തോളജിസ്റ്റ് - പോലീസ് സർജ്ജൻ. എന്തിന്? എന്ത് കാര്യത്തിന്?\nഎനിക്ക് ആദ്യമായി ഫോറൻസിക്ക് മെഡിസിനോട് ഭയം തോന്നുന്നു.\nആ കുഞ്ഞിനെ ഒരു ഡോക്ടർ പോസ്റ്റ്‌മോര്‍ട്ടം ചെയ്തിട്ടുണ്ടാവ ണമല്ലോ...അദ്ദേഹത്തെ ആരെങ്കിലും കാര്യമായി ശ്രദ്ധിക്കേണ്ടി വരും.\nപോസ്റ്റുമോര്‍ട്ടം ചെയ്യുമ്പോൾ മൂർച്ചയേറിയ സർജ്ജിക്കൽ സ്കാൽപ്പലാണ് കൈയ്യിൽ. അതുംകൊണ്ട് മാരകമായ മുറിവേൽപ്പിക്കാൻ സാധിക്കും.\nഒരു നിമിഷം മതി എല്ലാറ്റിനും.\n#TAGS : Krishnan Balendran asifa murder


ആറളത്ത് വീണ്ടും കാട്ടാനയിറങ്ങി; ആനക്കൂട്ടത്തിന്റെ പിടിയില് നിന്നും കുടുംബം ഓടി രക്ഷപ്പെട്ടു\nWednesday 20 June 2018 10:04 pm IST\nഇരിട്ടി: ആറളം ഗ്രാമപഞ്ചായത്തിലെ കോക്കോട് ജനവാസമേഖലയില് ഇറങ്ങിയ കാട്ടാനയുടെ പിടിയില് നിന്നും ഒരു കുടുംബം രക്ഷപ്പെട്ടത് തലനാരിഴക്ക്. ബുധനാഴ്ച പുലര്‍ച്ചെ രണ്ടു മണിയോടെ ഇറങ്ങിയ കാട്ടാനയെ വീടിനു മുന്നില് കണ്ടതോടെ കുടുംബം ഓടിരക്ഷപ്പെടുകയായിരുന്നു.\nചെടിക്കുളം കോക്കോട്ടെ ജനവാസ മേഖലയിലാണ് ബുധനാഴ്ച രാത്രി കാട്ടാനയിറങ്ങിയത്. ഇവിടെ പൂച്ചത്തില് ചോട് തൂക്ക് പാലത്തിനു സമീപം പുത്തന്‍പുരയില് ചാക്കോവും കുടുംബവും താമസിക്കുന്ന വീടിനു മുന്നിലാണ് അനകള് എത്തിയത്. പുതിയ വീടിന്റെ പണി നടക്കുന്നതിനാല് ഇവര് ഇതിനോട് ചേര്‍ന്ന താല്‍ക്കാലിക ഷെഡ്ഡിലായിരുന്നു താമസം. ആന ഇലയൊടിക്കുന്നതിന്റെ ശബ്ദം കേട്ട ചാക്കോ പുറത്തേക്ക് നോക്കിയപ്പോള് വീടിനു മുന്നില് നില്‍ക്കുന്ന ആനകളെയാണ് കണ്ടത്. ഉറങ്ങിക്കിടന്ന ഭാര്യയേയും മക്കളെയും കൂട്ടി ചാക്കോ ഓടി രക്ഷപ്പെടുകയായിരുന്നു. സമീപത്തെ ബന്ധുവീട്ടില് അഭയം തേടിയ ഇവര് പടക്കം പൊട്ടിച്ചതോടെ ആനക്കൂട്ടം തിരിച്ചു പോവുകയായിരുന്നു.\nപ്രദേശത്തെ പുത്തന് പുരയില് ഷാജി, തെക്കേക്കൂറ്റ് ജോര്‍ജ്ജ് എന്നിവരുടെ വാഴ, തെങ്ങ്, കമുക് തുടങ്ങിയ കാര്‍ഷിക വിളകള് ആനക്കൂട്ടം വ്യാപകമായി നശിപ്പിച്ചു. ആറളം വനത്തില് നിന്നും പുഴകടന്നെത്തുന്ന ആനക്കൂട്ടമാണ് മേഖലയില് ഭീതി വിതക്കുന്നത്. രണ്ടാഴ്ച മുന്‍പും മേഖലയില് കാട്ടാനക്കൂട്ടം ഇറങ്ങിയിരുന്നു.\nആര്‍എസ് പുരയില് പാക് ആക്രമണം; സ്‌കൂളുകള്‍ക്ക് അവധി പ്രഖ്യാപിച്ചു\nവാര്‍ഡനെയും അന്തേവാസിയെയും കൊലപ്പെടുത്തി ജുവനൈല് ഹോമില് നിന്നും5പേര് രക്ഷപ്പെട്ടു


ടൈംസ് ഗ്രൂപ്പ് അധ്യക്ഷ ഇന്ദു ജെയിൻ അന്തരിച്ചു | 14May2021\nമുംബൈ: രാജ്യത്തെ വലിയ മാധ്യമശൃംഖലകളിലൊന്നായ ടൈംസ് ഗ്രൂപ്പിന്റെ ചെയർപേഴ്‌സൺ ഇന്ദു ജെയിൻ (84) അന്തരിച്ചു. കോവിഡ് ബാധയ്ക്കുശേഷമുള്ള ആരോഗ്യപ്രശ്നങ്ങളെത്തുടർന്ന് ന്യൂഡൽഹിയിലായിരുന്നു അന്ത്യം.\nഉത്തർപ്രദേശിലെ ഫൈസാബാദിൽ ജനിച്ച ഇന്ദു ഭർത്താവ് അശോക് കുമാർ ജെയിനിന്റെ മരണത്തെത്തുടർന്ന് 1999-ൽ ആണ് ടൈംസ് ഗ്രൂപ്പിന്റെ ചെയർപേഴ്‌സണാകുന്നത്. മാധ്യമസംരഭക എന്നതിലുപരി ജീവകാരുണ്യപ്രവർത്തകയും ആത്മീയാന്വേഷകയും കലാസ്വാദകയും സ്ത്രീശാക്തീകരണത്തിന്റെ വക്താവുമായിരുന്നു അവർ.\nഫിക്കിയുടെ വനിതാവിഭാഗമായ എഫ്.എൽ.ഒ.യുടെ സ്ഥാപകപ്രസിഡന്റ്, ഭാരതീയ ജ്ഞാനപീഠ ട്രസ്റ്റ് ചെയർപേഴ്‌സൺ തുടങ്ങി ഒട്ടേറെ പദവികൾ വഹിച്ചിട്ടുണ്ട്. ജീവകാരുണ്യ സംഘടനയായ ടൈംസ് ഫൗണ്ടേഷന് 2000-ൽ രൂപംനൽകിയത് ഇന്ദുവാണ്. അതേവർഷം അവർ ഐക്യരാഷ്ട്രസഭയുടെ സമാധാനസമ്മേളനത്തെ അഭിസംബോധന ചെയ്തു. വിവിധമേഖലകളിലെ സംഭാവനകൾ പരിഗണിച്ച് 2016-ൽ രാജ്യം ഇന്ദു ജെയിനിന് പദ്മഭൂഷൺ ബഹുമതി സമ്മാനിച്ചു. 2019-ൽ ഇൻസ്റ്റിറ്റ്യൂട്ട് ഓഫ് കമ്പനി സെക്രട്ടറീസ് ഓഫ് ഇന്ത്യയുടെ ലൈഫ് ടൈം അച്ചീവ്‌മെന്റ് പുരസ്കാരത്തിന് അർഹയായി.\nടൈംസ് ഗ്രൂപ്പിന്റെ സാരഥികളായ സമീർ ജെയിൻ, വിനീത് ജെയിൻ, നന്ദിത എന്നിവരാണ് മക്കൾ. ഇന്ദു ജെയിനിന്റെ വിയോഗത്തിൽ പ്രധാനമന്ത്രി നരേന്ദ്രമോദി, രാഷ്ട്രപതി രാംനാഥ് കോവിന്ദ് തുടങ്ങിയ പ്രമുഖർ അനുശോചനം രേഖപ്പെടുത്തി.\nഇസ്രായേലിൽ കൊല്ലപ്പെട്ട സൗമ്യയുടെ മൃതദേഹം ഇന്ന് നാട്ടിലെത്തിക്കും; ശവസംസ്കാരം നാളെ


vineeth srinivasan on fake news spreading in social media | ഞാനും അച്ഛനും ഒരിക്കലും അങ്ങനെ പറഞ്ഞിട്ടില്ല; അത് വ്യാജ വാർത്തയാണെന്ന് വിനീത് ശ്രീനിവാസൻ - Malayalam Oneindia\nPublished: October 26 2018, 14:13 [IST]\nതിരുവനന്തപുരം: സോഷ്യൽ മീഡിയയിലൂടെ വ്യാജ വാർത്തകൾ പ്രചരിക്കുന്നത് പുതിയ കാര്യമല്ല. സമൂഹമാധ്യമങ്ങളിലൂടെ കാട്ടുതീപോലെ പടരുന്ന വ്യാജവാർത്തകൾ വലിയ ക്രമസമാധാനപ്രശ്നങ്ങൾക്ക് വരെ പലപ്പോഴും വഴിവെച്ചേക്കാം. വ്യാജവാർത്തകൾക്കെതിരെ കർശന നടപടിയെടുക്കണമെന്ന് വാട്സാപ്പ്, ഫേസ്ബുക്ക്, ട്വിറ്റർ തുടങ്ങിയ സാമൂഹിക മാധ്യമങ്ങളിലെ പ്രതിനിധികൾക്ക് കേന്ദ്രസർക്കാർ നിർദ്ദേശവും നൽകിയിട്ടുണ്ട്.\nജീവിച്ചിരിക്കുന്ന പലരുടെയും മരണവാർത്തപോലും സമൂഹമാധ്യമങ്ങളിൽ പ്രചരിച്ചിട്ടുണ്ട്. സിനിമാ താരങ്ങളും രാഷ്ട്രീയക്കാരുമൊക്കെയാകും ഇത്തരം വ്യാജവാർത്തകൾക്ക് ഇരകളാകുന്നത്. സത്യമെന്താണെന്നറിയാതെ മറ്റുള്ളവർ അത് പ്രചരിപ്പിക്കുകയും ചെയ്യുന്നു. നടൻ ശ്രീനിവാസന്റെയും മകൻ വിനീത് ശ്രീനിവാസന്റെയും പേരിലും അടുത്തിടെ സമൂഹമാധ്യമങ്ങളിൽ ചില വാർത്തകൾ പ്രചരിച്ചിരുന്നു. ഇരുവരും തങ്ങളുടെ രാഷ്ട്രീയ നിലപാട് വ്യക്തമാക്കുന്നുവെന്ന തരത്തിലായിരുന്നു പ്രചാരണം. ഈ വ്യാജ പ്രചാരണങ്ങളെ പൊളിച്ചടുക്കുകയാണ് വിനീത് ശ്രീനിവാസൻ.\n‘അച്ഛന് എനിക്ക് ആദ്യം തന്ന ഉപദേശം കമ്യൂണിസ്റ്റായി ജീവിക്കാനാണ്. പിന്നീട് കാലം മാറിയപ്പോള് അച്ഛന് പറഞ്ഞു നീ കമ്യൂണിസ്റ്റാകരുത്. അത് അച്ഛന് പറ്റിയ വലിയ തെറ്റായിരുന്നുവെന്ന്' വിനീത് ശ്രീനിവാസന്റെ വാക്കുകൾ എന്ന രീതിയിലാണ് വ്യാപകമായി ഈ പോസ്റ്റ് സമൂഹമാധ്യമങ്ങളിൽ പ്രചരിപ്പിക്കപ്പെട്ടത്. നിരവധി ആളുകൾ ഇതിനോടകം ഇത് ഷെയർ ചെയ്യുകയും കമ്മ്യൂണിസ്റ്റ് വിരുദ്ധ ഗ്രൂപ്പുകളിൽ ആഘോഷിക്കപ്പെടുകയും ചെയ്തിരുന്നു.\nകമ്മ്യൂണിസം ഇന്ന് പാവങ്ങളെ പറ്റിച്ച് ചിലർക്ക് ജീവിക്കാനുള്ള വെറും ചൂണ്ട മാത്രമാണ്. പാവങ്ങൾ അതിൽ കൊത്തി അതിൽ കുരുങ്ങുന്നു, നേതാക്കൾ അത് ആഹാരമാക്കുന്നു. കമ്മ്യൂണിസത്തെക്കുറിച്ച് നടൻ ശ്രീനിവാസന്റെ വാക്കുകളാണിത് എന്ന രീതിയിലായിരുന്നു സോഷ്യൽ മീഡിയയിലെ മറ്റൊരു പ്രചാരണം.\nതദ്ദേശ തിരഞ്ഞെടുപ്പ് സമയത്ത് പ്രചാരണത്തിന് കമ്മ്യൂണിസ്റ്റ് വിരോധം പ്രചരിപ്പിക്കുന്നതിനായി ശ്രീനിവാസൻ പറഞ്ഞതെന്ന തരത്തിൽ ഈ പോസ്റ്ററുകൾ പ്രചരിച്ചിരുന്നു. കമ്മ്യൂണിസ്റ്റ് പാർട്ടിക്കെതിരെ പ്രചാരണം നടത്താൻ തന്റെയും മകന്റെയും പേരുകൾ ദുരുപയോഗം ചെയ്യുന്നുവെന്ന് കാട്ടി ശ്രീനിവാസൻ മുൻ ഡിജിപ് ടിപി സെൻകുമാറിന് പരാതി നൽകിയിരുന്നു.\nനടൻ ശ്രീനിവാസന്റേതെന്ന പേരിൽ മുഖ്യമന്ത്രി പിണറായി വിജയനെതിരെ രൂക്ഷ വിമർശനം ഉന്നയിക്കുന്ന ഒരു ട്വിറ്റർ അക്കൗണ്ടും ഇടയ്ക്ക് പ്രത്യക്ഷപ്പെട്ടിരുന്നു. ‘കിലോക്ക് 300 രൂപ വിലയുളള ബീഫ് പട്ടിണി പാവങ്ങളുടെ ഭക്ഷണമാണെന്ന് പറഞ്ഞ ഒരു മുഖ്യമന്ത്രി നമുക്കുണ്ട്' എന്നതായിരുന്നു ഇതിൽ വന്ന ആദ്യ ട്വീറ്റ്, സിപിഎമ്മിനെ കുറ്റപ്പെടുത്തുന്ന തരത്തിലായിരുന്നു പിന്നീടുള്ള ട്വീറ്റുകൾ. ഇത് ശ്രദ്ധയിൽപ്പെട്ടതോടെയും ശ്രീനിവാസൻ വീണ്ടും പരാതി നൽകിയിരുന്നു.\nഒരു കാലത്ത് സോഷ്യൽ മീഡിയിൽ വ്യാപകമായ ഈ വ്യാജ വാർത്ത വീണ്ടും പ്രചരിക്കുകയാണ്.ഇത് നൂറ് ശതമാനം വാസ്തവ വിരുദ്ധമായ വാർത്തയാണ്. ഇത് എന്റെ അഭിപ്രായമാണോ, ഞാൻ ഇങ്ങനെ പറഞ്ഞിട്ടുണ്ടോ, എന്ന് തുടങ്ങി ഇതിന്റെ വാസ്തവം അന്വേഷിച്ച് നിരവധി ഫോൺകോളുകളാണ് എനിക്ക് ലഭിക്കുന്നത്. ഞാൻ ഒരിക്കലും ഇങ്ങനെ പറഞ്ഞിട്ടില്ല, വ്യാജപ്രചാരണങ്ങൾക്കെതിരെ വർഷങ്ങൾക്ക് മുൻപ് അച്ഛൻ പരാതി നൽകിയിരുന്നുവെന്നും വിനീത് ശ്രീനിവാസൻ ഫേസ്ബുക്ക് കുറിപ്പിൽ വിശദീകരിക്കുന്നു.\nഇതാണ് ശബരിമലയിലെ ബിജെപിയുടെ 'മാസ്റ്റര് പ്ലാന്'; നടപ്പിലാക്കാന് സന്നിധാനത്ത് എത്തിയത് 3000 ആളുകള്\nsreenivasan fake fake news social media communism cpm actor നടൻ സിനിമ സോഷ്യൽ മീഡിയ ഫേസ്ബുക്ക് കമ്മ്യൂണിസം\nvineeth srinivasan on fake news spreading in social media\nStory first published: Friday, October 26, 2018, 14:13 [IST]


പ്രവാചക ശബ്‌ദം - ജോസഫ്- നാട്യങ്ങളില്ലാത്ത നല്ല മനുഷ്യൻ\nഫാ. ജയ്സൺ കുന്നേൽ എം‌സി‌ബി‌എസ്/ പ്രവാചക ശബ്ദം 17-01-2021 - Sunday\nതെരഞ്ഞെടുപ്പു പ്രചാരണ വേളയിൽ നാം സാധാരണ കേൾക്കുന്ന ഒരു പല്ലവിയാണ് നാട്യങ്ങളില്ലാത്ത നാട്ടുകാരൻ എന്നത്. കാപട്യം ദൈവവും മനുഷ്യനും വെറുക്കുന്ന തിന്മയാണ്. കാപട്യം ജീവിതരീതിയായി മാറുമ്പോൾ മനുഷ്യകർമം അർഥശൂന്യവും പൊള്ളയുമായി മാറും. യൗസേപ്പിൻ്റെ ജീവിതം നാട്യങ്ങളില്ലാത്ത ജീവിതമായിരുന്നു. എന്തെങ്കിലും മറയ്ക്കാനുള്ളവർക്കാണ് നടനങ്ങൾ ആടേണ്ടി വരിക. ദൈവത്തിൽ നിന്നും മറ്റു മനുഷ്യരിൽ നിന്നും ഒന്നും മറച്ചുവയ്ക്കാനില്ലാതിരുന്ന ജോസഫ് ഒരു തുറന്ന പുസ്തകമായിരുന്നു ജീവിതത്തിലും കർമ്മമണ്ഡലങ്ങളിലും. ദൈവ സ്വരത്തോടു നിരന്തരം തുറവി കാട്ടിയ യൗസേപ്പിനു ഒരു മുഖമേ ഉണ്ടായിരുന്നുള്ളു, ദൈവത്തിൻ്റെ ഛായ പതിഞ്ഞ തിരുമുഖം.\nനമ്മുടെ കപടത മറ്റുള്ളവർ അറിയുമ്പോൾ മാത്രം വേദനിക്കുന്ന ഒരു സമുഹത്തിലാണ് നാം ജീവിക്കുന്നത്. മറ്റുള്ളവർ അറിഞ്ഞില്ലങ്കിൽ ഏതു തോന്നിവാസവും കാണിക്കാം എന്ന മനോഭാവത്തിൽ മാറ്റം വരണം. ഇത്തരക്കാരെക്കുറിച്ചാണ് മലയാളികളുടെ പ്രിയ കവി കുഞ്ഞുണ്ണി മാഷ് "കപടലോകത്തിലെന്നുടെ കാപട്യം സകലരും കാണ്മതാണെന് പരാജയം. " എന്നു പാടിയത്.\nഫ്രാൻസിസ് പാപ്പയുടെ വാക്കുകളിൽ ക്രിസ്തീയ സമൂഹത്തിൻ്റെ നികൃഷ്ട ശത്രുവാണ് കാപട്യം. കപടതയില്ലാതാകുമ്പോൾ ആത്മാർത്ഥതയും സത്യസന്ധതയും നമ്മുടെ കൂടെപ്പിറപ്പുകളാകും. നാട്യങ്ങളില്ലാത്ത യൗസേപ്പിതാവായിരിക്കട്ടെ നമ്മുടെ ആവേശവും അഭിമാനവും.


ePathram - പച്ച - വ്യക്തികള്\nനമുക്കെന്തിനാണ് പക്ഷികള്? - പുന്നയൂര്‍ക്കുളം സെയ്‌നുദ്ദീന്\nപക്ഷികളെ ജീവനേക്കാള് ഏറെ സ്നേഹിച്ച നമ്മുടെ പ്രിയപ്പെട്ട ഓര്‍ണിതോളോജിസ്റ്റ് (ornithologist) ഡോ. സലീം അലിയ്ക്ക് ശേഷം ഇന്ത്യയില് അത്രയും പ്രശസ്തനായ മറ്റൊരു പക്ഷി ശാസ്ത്രജ്ഞന് ഉണ്ടായിട്ടില്ല എന്നത് ശ്രദ്ധേയമാണ്. ജീവിത കാലം മുഴുവന് കാടായ കാടുകളൊക്കെ പക്ഷികളെ കാണുന്നതിനായി കാതു കൂര്‍പ്പിച്ച് കൈയ്യില് ബൈനോക്കുലറും തൂക്കി സലീം സഞ്ചരിച്ചു. അദ്ദേഹത്തിന്റെ സഞ്ചാര പഥത്തില് കേരളത്തിലെ കുമരകവും പല തവണ ഉള്‍പ്പെട്ടു എന്നത് നമുക്ക് മലയാളികള്‍ക്ക് അഭിമാനിക്കാവുന്നതാണ്.\nതമിഴ്‌നാട്ടിലെ പോയന്റ് കാലിമീര്, കര്‍ണ്ണാടകയിലെ രംഗനത്തിട്ടു, ഉത്തര് പ്രദേശിലെ ഭരത്പൂര് തുടങ്ങി നിരവധി പക്ഷി സങ്കേതങ്ങള് അദ്ദേഹം നിരവധി തവണ സന്ദര്‍ശിച്ചു ഗവേഷണം നടത്തുക മാത്രമല്ല നമുക്ക് അതു വരെ അറിയാതിരുന്ന പല പ്രദേശങ്ങളും പക്ഷികളുടെ ആവാസ കേന്ദ്രമാണെന്ന് കാണിച്ചു തന്നതു സലീം അലിയാണ്.\nമഞ്ഞത്തൊണ്ടക്കുരുവി (yellow throated sparrow) യുടെ പതനത്തിലൂടെ പക്ഷികളുടെ ലോകത്തിലേക്ക് കടന്നു വന്ന ബാലന് ലോകത്തിലെ തന്നെ വലിയ പക്ഷി ശാസ്ത്രജ്ഞമാരില് ഒരാളായി മാറുകയായിരുന്നു. പക്ഷി ഗവേഷണത്തിനായി അദ്ദേഹം പല രാജ്യങ്ങളും സന്ദര്‍ശിച്ചു പഠനം നടത്തി.\nഡബ്ല്യൂ. എസ്. മില്ലാര്‍ഡ്, എര്‍വിന് ട്രെസ്മാന് തുടങ്ങിയവരുടെ പേരില് അദ്ദേഹം ഗവേഷണം നടത്തി. എങ്കിലും വേണ്ടത്ര അക്കാദമിക്കല് യോഗ്യത ഇല്ലായെന്ന കാരണം കാണിച്ച് സുവോളൊജിക്കല് സര്‍വേ ഓഫ് ഇന്ത്യ അദ്ദേഹത്തിന് ഓര്‍ണിത്തോളൊജിസ്റ്റിന്റെ അവസരം നിഷേധിക്കുകയുണ്ടായി. സ്വന്തം പ്രയത്നം കൊണ്ട് അദ്ദേഹം ഉപജീവനം കണ്ടെത്തി. കഷ്‌ട്ടപ്പാടുകള്‍ക്കിടയിലും തന്റെ നിരീക്ഷണ ഗവേഷണങ്ങള് തുടര്‍ന്നു.\n“ഞാന് ലബോറൊട്ടറിയില് ഇരുന്നു പക്ഷികളെ കുറിച്ച് പഠനം നടത്തുകയല്ല, മറിച്ച് അവയുടെ ആവാസ വ്യവസ്ഥിതിയിലേക്കിറങ്ങി ചെന്ന് അവയുടെ ചലനങ്ങളും, പ്രവര്‍ത്തനവും, ജീവിത രീതികളും ഗവേഷണം ചെയ്യാനാണ് താല്പര്യപ്പെടുന്നത്” എന്ന് അദ്ദേഹം പറഞ്ഞു. “ദി ബുക്ക് ഓഫ് ഇന്ത്യന് ബേഡ്സ്” എന്ന പ്രശസ്ത പക്ഷി ഗവേഷണ ഗ്രന്ഥം എഴുതിയ അദ്ദേഹം “ദി ബേഡ്സ് ഓഫ് കച്ച്”, “ഇന്ത്യന് ഹില് ബേഡ്സ്”, “ബേഡ്സ് ഓഫ് കേരള”, “ദി ബേഡ്സ് ഓഫ് സിക്കിം” തുടങ്ങി നിരവധി ഗ്രന്ഥങ്ങള് എഴുതിയിട്ടുണ്ട്.\n1996ല് ബോംബെയില് (മുംബായ്) ജനിച്ച സലീം അലി 1987ല് മരണമടഞ്ഞു. നവംബര് 12 അദ്ദേഹത്തിന്റെ ജന്മ ദിനമാണ്. അന്നേ ദിവസം ലോക പക്ഷി നിരീക്ഷണ ദിനമായി ആചരിക്കുന്നു.\nപക്ഷികളെ കുറിച്ച് നിരീക്ഷണങ്ങളും, ഗവേഷണങ്ങളും നടത്താന് പുതു തലമുറയെ പ്രോത്സാഹിപ്പിക്കേണ്ടതുണ്ട്. ആവാസ വ്യവസ്ഥിതിയുടെ നിലനില്‍പ്പിന്റെ പ്രധാന ഘടകം തന്നെയാണ് പക്ഷികളും. മരങ്ങളില് കൂട്ടം ചേര്‍ന്ന് കൂടു കെട്ടി പാര്‍ക്കുന്ന ഈ തൂവല് ചങ്ങാതിമാര് മനുഷ്യന് ഒരിക്കലും ഉപദ്രവകാരികള് ആകുന്നില്ല. മറിച്ച് പ്രകൃതിയുടെ സന്തുലനം കാത്തു സൂക്ഷിക്കാന് ഏല്‍പ്പിക്കപ്പെട്ടവരാണിവര്.\nതേന് കുരുവികള് എന്ന് അറിയപ്പെടുന്ന Sunbirds പരാഗണം നടത്താനുള്ള ഉത്തരവാദിത്വം ഏറ്റെടുത്തവരാണ്. ഒരു പൂവില് നിന്ന് തേന് നുകര്‍ന്ന് വീണ്ടും മറ്റൊരു പൂവില് കൊണ്ടുരുമ്മുമ്പോള് പരാഗണം നടക്കുന്നു.\nമരം കൊത്തികള് പ്രത്യക്ഷത്തില് മരം കേട് വരുത്തുന്നവരാണ് എന്ന് തോന്നാമെങ്കിലും മരത്തിന്റെ പോടുകളില് ഇരുന്ന് മരം നശിപ്പിക്കുന്ന കീടങ്ങളെയും പ്രാണികളെയും നശിപ്പിക്കുകയാണവ ചെയ്യുന്നത്. തന്‍മൂലം മരത്തിന്റെ ആയുസ്സ് വര്‍ദ്ധിക്കുന്നു.\nഇലകള് കരണ്ടു നശിപ്പിക്കുന്ന പുഴുക്കളെ നിയന്ത്രിക്കുന്നവരാണ് കുരുവികളില് അധികം പേരും. കുട്ടുറുവന് എന്ന് അറിയപ്പെടുന്ന റോളര് ബേഡ്സും കീട നിയന്ത്രണം നടത്തുന്നവരാണ്. ചില പ്രദേശങ്ങളില് ഇവയെ പച്ച കിളി എന്നും വിളിക്കാറുണ്ട്. മനോഹരമായി പാട്ടു പാടുകയും ചെയ്യും. സീസണില് മാത്രമെ ഇവ പാടാറുള്ളൂ.\nവേലി തത്ത എന്ന് അറിയപ്പെടുന്ന മുളന്തത്തകള് (Bee Eater) പേര് പോലെ തന്നെ ഈച്ചകളെ ആണ് ഭക്ഷിക്കുന്നത്. ഇതും ഒരു തരത്തില് പ്രകൃതിയുടെ ആരോഗ്യകരമായ നിലനില്‍പ്പിനെ സഹായിക്കുകയാണ്.\nപക്ഷികള്‍ക്കു വേണ്ടി നമുക്ക് ആവാസ വ്യവസ്ഥിതി രൂപപ്പെടുത്താം. ഒപ്പം പ്രകൃതിയെ സംരക്ഷിക്കാം.\n- പുന്നയൂര്‍ക്കുളം സെയ്നുദ്ദീന്\n1 അഭിപ്രായങ്ങള് (+/-)\n1996ല് ബോംബെയില് (മുംബായ്) ജനിച്ച സലീം അലി 1987ല് മരണമടഞ്ഞു. ഇത് തെറ്റാണല്ലോ? 1896 ആയിരിക്കണം .\nനമുക്കെന്തിനാണ് പക്ഷികള്? - പുന്നയൂര്‍ക്കുളം സെയ്...\nഇന്ത്യയുടെ പക്ഷി മനുഷ്യന് സാലിം അലി\nദീപ് ജോഷിക്ക് മാഗ്സസെ പുരസ്കാരം\nഇന്ത്യന് വ്യവസായി തുളസി താന്തിക്ക് അംഗീകാരം\nമേധ ഉയര്‍ത്തുന്ന രാഷ്ട്രീയം\nഗ്രീന്‍പീസിന് വേണ്ടി നിങ്ങള്‍ക്ക് ചെയ്യാവുന്നത്\n©eപത്രം 2009


ശബരിമല വിഷയം മുഖ്യമന്ത്രി വഷളാക്കുന്നത് ഭരണ പരാജയം മറച്ച് വെയ്ക്കാന് – Jaihind TV\nശബരിമല വിഷയം മുഖ്യമന്ത്രി വഷളാക്കുന്നത് ഭരണ പരാജയം മറച്ച് വെയ്ക്കാന്\nഭരണ പരാജയം മറച്ച് വെയ്ക്കാനാണ് ശബരിമല വിഷയം മുഖ്യമന്ത്രി വഷളാക്കുന്നതെന്ന് പ്രതിപക്ഷ നേതാവ് രമേശ് ചെന്നിത്തല. ശബരിമല വിഷയത്തിൽ ദേവസ്വം ബോർഡും സർക്കാരും ജനങ്ങളെ കബളിപ്പിക്കുകയാണ്. ശബരിമലയിൽ ഇപ്പോൾ ഭയത്തിന്‍റെ അന്തരീക്ഷം മാത്രമാണെന്നും അദ്ദേഹം തിരുവനന്തപുരത്ത് വാർത്താ സമ്മേളനത്തിൽ പറഞ്ഞു.\nശബരിമല വിഷയം വഷളാകുന്നതിന് പിന്നിൽ സർക്കാരിനും സി.പി.എമ്മിനും രണ്ട് ലക്ഷ്യങ്ങളാണ് ഉള്ളത്. ഭരണപരാജയം മറച്ച് വെയ്ക്കുക. കോൺഗ്രസിനെ തളർത്തി ബി.ജെ.പിയെ വളർത്താനുള്ള സി.പി.എമ്മിന്‍റെ രാഷ്ട്രീയ അജണ്ട നടപ്പാക്കുക.ഇത് രണ്ടും ജനങ്ങൾ തിരിച്ചറിഞ്ഞ് കഴിഞ്ഞു. ശബരിമലയിൽ ഭകതജനങ്ങൾക്ക് സ്വാതന്ത്ര്യം അനുവദിക്കണമെന്ന് ഗവർണറും ഹൈക്കോടതിയും പറഞ്ഞിട്ടും നടപ്പാക്കാത്തത് പ്രതിഷേധാഹർമാണ്. ശബരിമലയിൽ ഭക്തരുടെ എണ്ണവും നടവരവും കുറഞ്ഞു. മുഖ്യമന്ത്രിയാണ് ഇതിന് കാരണക്കാരൻ. സന്നിധാനത്തെ നിരോധാനജ്ഞ എന്ത് കൊണ്ട് പിൻവലിക്കുന്നില്ലെന്ന് പ്രതിപക്ഷ നേതാവ് ചോദിച്ചു.\nശബരിമല യുവതി പ്രവേശനത്തിൽ ദേവസ്വം ബോർഡ് സാവകാശ ഹർജി നൽകുമ്പോൾ സർക്കാർ യുവതി പ്രവേശനത്തിന് സൗകര്യം ഒരുക്കും എന്ന് പറയുന്നു. ഇത് ജനങ്ങളെ കബിളിപ്പിക്കലാണ്. സ്വന്തം പാർട്ടിയിലെ യുവതിയ്ക്ക് സംരക്ഷണം നൽകാൻ കഴിയാത്ത മുഖ്യമന്ത്രിയാണ് ശബരിമലയിൽ സ്ത്രികൾക്ക് സുരക്ഷ ഒരുക്കമെന്ന് പറയുന്നത്. അസത്യ പ്രചരണം നടത്തുന്ന മുഖ്യമന്ത്രി ബി.ജെ.പിയുടെ തലതൊട്ടപ്പനാണന്നും പ്രതിപക്ഷ നേതാവ് പറഞ്ഞു.\nശബരിമല വിഷയത്തിൽ സംഘപരിവാർ വിഷം ചീറ്റുകയാണ്. ശ്രീധരൻ പിള്ള ഹാസ്യകഥാപാത്രമായി മാറുകയാണെന്നും രമേശ് ചെന്നിത്തല പറഞ്ഞു


ആരെയും കൊതിപ്പിക്കുന്ന ആഡംബരജീവിതം നയിക്കുന്ന 40 -കാരൻ, വളർച്ചയിൽ സഹായിച്ചത് കഞ്ചാവ് കൃഷിയും | Maximillian white, the billionaire who leadsaluxurious life in Dubai\nDubai - United Arab Emirates, First Published Dec 2, 2020, 4:16 PM IST\nഎന്നാൽ ഇതെല്ലാം കണ്ണടച്ചു തുറക്കുന്ന വേഗത്തിൽ ഉണ്ടായതല്ല എന്ന് മാക്സ് പറയുന്നു. കഠിനാധ്വാനം ചെയ്യുന്ന ഒരു കുടുംബത്തിൽ നിന്നാണ് താൻ വന്നത്.\nബിസിനസ്സുകാരനായ മാക്സ് മിലിയന്റെ ജീവിതം ആരെയും അത്ഭുതപ്പെടുത്തുന്നതാണ്. നോട്ടിംഗ്ഹാംഷെയറിൽ ജനിച്ച മാക്സിമിലിയൻ വൈറ്റിന് സ്വന്തമായി ഉല്ലാസബോട്ടുകളുണ്ട്, അപൂർവങ്ങളായ സൂപ്പർകാറുകളുണ്ട്, പോർച്ചുഗലിലെ ഒരു ബീച്ച് സൂപ്പർ ക്ലബ്ബും സ്വന്തമായിട്ടുണ്ട്. വെറും 37 -കാരനായ മാക്സ് എങ്ങനെ ഇത്തരമൊരു ആഡംബര ജീവിതം നയിക്കുന്നു എന്ന് നമ്മൾ ചിന്തിച്ചേക്കാം. പതിനേഴാം വയസ്സിൽ ബ്രിട്ടനിലെ ഏറ്റവും പ്രായം കുറഞ്ഞ പബ്ബ് ഉടമയായി മാറിയ മാക്സ് ധാരാളം നിക്ഷേപം നടത്തി. എന്നാൽ, ഇതൊന്നുമല്ല മാക്സിനെ ശതകോടിശ്വരനാക്കിയത്, മറിച്ച് കഞ്ചാവാണ്. മാക്സ് ഔഷധ ആവശ്യങ്ങൾക്കായി കഞ്ചാവ് വിൽക്കുന്നു.\nA post shared by Max (@thatboyyouhate)\nപോർച്ചുഗലിലെ 40 ഹെക്ടർ ഭൂമിയിലാണ് മാക്സ് തന്റെ കഞ്ചാവ് കൃഷി നടത്തുന്നത്. അതിൽനിന്ന് ഉണ്ടാക്കുന്നത് കോടികളും. നാലുവർഷത്തെ കഷ്ടപ്പാടിനൊടുവിൽ നൂറുകണക്കിന് തൊഴിലാളികളുള്ള ഒരു വലിയ ഫാമായി അത് വളർന്നു. ലോകമെമ്പാടും കഞ്ചാവുൽപ്പനങ്ങൾ കയറ്റി അയക്കാൻ തുടങ്ങി. പതുക്കെ മാക്സ് തന്റെ പണം ഇരട്ടിക്കാനുള്ള വഴികൾ തേടി. മല്ലോർക്ക, ഐബിസ, അയിയ നാപ്പ എന്നിവിടങ്ങളിൽ നൈറ്റ്ക്ലബ്ബുകളും നടത്തുന്നു. ഇപ്പോൾ 29 കോടി വിലമതിക്കുന്ന വൈൻ ശേഖരവും, ദുബായിയിലെ 50 വീടുകളും, തായ്‌ലൻഡ്, സ്‌പെയിൻ, യുകെ എന്നിവിടങ്ങളിലെ സ്വത്തുക്കളുമുണ്ട് മാക്സിന്. ഇതുകൂടാതെ ഇരുപതോളം ആഡംബര വാഹനങ്ങളും ഉണ്ട്. ആഡംബര ജീവിതം നയിക്കുന്ന മാക്സ് സാമൂഹ്യമാധ്യമങ്ങളിൽ ഒരു താരം കൂടിയാണ്. ഇൻസ്റ്റാഗ്രാമ്മിൽ മാക്സിനെ പിന്തുടരുന്നത്4മില്ല്യൺ ആളുകളാണ്.\nഎന്നാൽ ഇതെല്ലാം കണ്ണടച്ചു തുറക്കുന്ന വേഗത്തിൽ ഉണ്ടായതല്ല എന്ന് മാക്സ് പറയുന്നു. കഠിനാധ്വാനം ചെയ്യുന്ന ഒരു കുടുംബത്തിൽ നിന്നാണ് താൻ വന്നത്. 'നിങ്ങൾ ശ്വാസം കിട്ടാൻ പിടയുന്ന കണക്കിന് ജീവിതത്തിൽ വിജയിക്കണമെന്ന് ആഗ്രഹിച്ചാൽ, നിങ്ങൾ വിജയിച്ചിരിക്കും' എന്നതാണ് മാക്സിന്റെ തത്വം. അദ്ദേഹത്തിന്റെ കുടുംബത്തിന് ഹോസ്പിറ്റാലിറ്റി ബിസിനസ്സായിരുന്നു. അച്ഛൻ ഹോട്ടലുകളും റെസ്റ്റോറന്റുകളും സ്വന്തമാക്കി. അവർ പണമുണ്ടാക്കി. വൈറ്റും സഹോദരനും സ്വകാര്യ സ്കൂളിൽ ചേർന്നു. എന്നിരുന്നാലും, കാർലിസിലെ ന്യൂബി ഗ്രേഞ്ച് ഹോട്ടലിൽ നിക്ഷേപിച്ച പണം അച്ഛന് നഷ്ടപ്പെട്ടു. അതോടെ ഹീറോയിൽ നിന്ന് താൻ സീറോവായി എന്ന് അദ്ദേഹം പറയുന്നു. അദ്ദേഹത്തെയും സഹോദരനെയും സർക്കാർ സ്കൂളിലേക്ക് മാറ്റി.\nപിന്നീട് കഷ്ടപ്പാടിന്റെ ദിനങ്ങളായിരുന്നു. അച്ഛന് രക്താർബുദം കൂടിയായപ്പോൾ കൗമാരക്കാരനായ മാക്സ് പബ് ഏറ്റെടുത്തു. സ്വന്തമായി മദ്യം വാങ്ങാൻ പ്രായമാകാത്ത അദ്ദേഹം യുകെയുടെ ഏറ്റവും പ്രായം കുറഞ്ഞ പബ്ബ് ഉടമയായി. പിന്നീട് പല സംരംഭങ്ങളും നടത്തി ഇവിടെവരെ എത്തി. താൻ ലോകത്തിന് മുന്നിൽ കാഴ്ച വയ്ക്കുന്ന സൂപ്പർ-പ്രിവിലേജ്ഡ് ജീവിതശൈലിയെക്കുറിച്ച് സംസാരിക്കുമ്പോൾ മാക്സ് പറയുന്നു: “ഇത് മറ്റ് ആളുകൾക്ക് ഒരു പ്രചോദനമാകുമെന്ന് ഞാൻ പ്രതീക്ഷിക്കുന്നു. ഇത് വെല്ലുവിളിയാണ്. കൂടുതൽ പണം കൂടുതൽ സന്തോഷം നൽകുമെന്ന് അർത്ഥമില്ല. ചിലപ്പോൾ കൂടുതൽ പണം, കൂടുതൽ പ്രശ്‌നങ്ങളാണ് ഉണ്ടാക്കുക“.\nഒരു വർക്ക്ഹോളിക്കായ വ്യക്തി എന്ന നിലയിൽ താൻ ഒരിക്കലും രാത്രിയിൽ നാലഞ്ചു മണിക്കൂറിൽ കൂടുതൽ ഉറങ്ങാറില്ലെന്ന് മാക്സ് പറഞ്ഞു. നാല് മക്കളുടെ പിതാവ് കൂടിയായ മാക്സ് പറയുന്നത് താൻ ഈ അധ്വാനിക്കുന്നത് തന്റെ മക്കൾക്ക് നല്ലൊരു ജീവിതമുണ്ടാക്കി കൊടുക്കാനാണ് എന്നാണ്. പണം ചെലവാക്കാൻ മടിക്കാത്ത മാക്സ് ഒരിക്കൽ9കോടി 85 ലക്ഷത്തിന് ഒരു വാച്ച് വാങ്ങുകയുണ്ടായി. അതേസമയം പണം കൊണ്ട് സന്തോഷം വാങ്ങാൻ സാധിക്കില്ലെന്നും മാക്സ് പറയുന്നു.\nLast Updated Dec 2, 2020, 4:23 PM IST


ദർശനം നടത്തിയ യുവതികൾക്ക് വധഭീഷണിയെന്ന് ഇന്ദിര ജയ്‌സിംഗ്; ദൈവത്തിന് എല്ലാവരും തുല്യരാണ് |\nശബരിമലയുമായി ബന്ധപ്പെട്ട ഹർജികളിൽ സുപ്രീം കോടതിയിൽ വാദം തുടരുന്നു. ദേവസ്വം ബോർഡിന്റെ വാദം അൽപ്പ സമയം മുമ്പ് അവസാനിച്ചു. നിലവിൽ ശബരിമല ദർശനം നടത്തിയ ബിന്ദു, കനകദുർഗ എന്നിവർക്ക് വേണ്ടിയാണ് വാദം നടക്കുന്നത്. അഭിഭാഷക ഇന്ദിര ജയ്‌സിംഗാണ് യുവതികൾക്ക് വേണ്ടി ഹാജരായത്.\nദർശനം നടത്തിയ യുവതികൾക്ക് വധഭീഷണിയെന്ന് ഇന്ദിര ജയ്‌സിംഗ് വാദിച്ചു. ശബരിമല കുടുംബക്ഷേത്രമല്ല, പൊതുക്ഷേത്രമാണ്. ദൈവത്തിന് എല്ലാവരും തുല്യരാണ്. തന്ത്രി ശുദ്ധികലശം നടത്തിയത് തൊട്ടുകൂടായ്മക്ക് തുല്യമെന്നും ഇന്ദിര ജയ്‌സിംഗ് വാദിച്ചു. മതത്തെ ഒരു തുരുത്തായി മാറ്റരുത്. മതത്തെ പിന്തുടരാനുള്ള അവകാശം സ്ത്രീക്കുമുണ്ട്. ക്ഷേത്രത്തിൽ കയറാനുള്ള അവകാശം സ്ത്രീക്കുമുണ്ടെന്ന് ഇന്ദിര ജയ്‌സിംഗ് വാദിച്ചു.\n← മതാചാരത്തിൽ എല്ലാവരും തുല്യരെന്ന് ദേവസ്വം ബോർഡ്; സുപ്രീം കോടതിയിൽ വാദം പൂർത്തിയായി\nശബരിമല: പുന:പരിശോധന ഹര്‍ജികളില് വാദം പൂര്‍ത്തിയായി; വിധി പറയാന് മാറ്റി →


അമിതമായി വെള്ളം കുടിച്ചതിനെ തുടര്‍ന്ന് 11 വയസ്സുകാരന് മരിച്ചു; രക്ഷിതാക്കളെ അറസ്റ്റ് ചെയ്തു - Janayugom Online\nJune 19, 2020, 2:52 pm\nഅമിത അളവില് വെള്ളം കുടുപ്പിച്ച് പതിനൊന്ന് വയസ്സുകാരന് മരിച്ച സംഭവത്തില് അച്ഛനും രണ്ടാനമ്മയും അറസ്റ്റില്. യുഎസിലെ കൊളറാഡോ ബ്ലാക്ക് ഫോറസ്റ്റിലാണ് സംഭവം നടന്നത്. റയാന് (41) താര സാബിന്(43) എന്നിവരെയാണ് പൊലീസ് അറസ്റ്റ് ചെയ്തത്. കഴിഞ്ഞ മാര്‍ച്ചിലാണ് കേസിന് ആസ്പതമായ സംഭവം നടന്നത്.\nറയാന്റെ മകന് സാഖറിയാണ് അതിക്രമത്തിന് ഇരയായിത്. അമിത തോതില് വെള്ളം കുടിച്ചതിനാല് സോഡിയം അളവ് കുറഞ്ഞതാണ് മരണ കരണമെന്ന് ഡോക്ടര് പറഞ്ഞു. മതിയായ അളവില് വെള്ളം കുടിക്കാത്തതിനെ തുടര്‍ന്ന് നിര്‍ബന്ധിച്ച് സാഖറിനെ മൂന്ന് ലിറ്റര് വെള്ളം കുടിപ്പിക്കുകയായിരുന്നു.\nനാലുമണിക്കൂറിനിടയില് ഇത്രയും വെള്ളം കുടിച്ചതിനെ തുടര്‍ന്ന് കുട്ടി ഛര്‍ദിക്കുകയും അവശനായി നിലത്ത് വീഴുകയുമായിരുന്നു. പിന്നീട് പിതാവ് എത്തി കുട്ടിയെ ചവിട്ടുകയും കൈയിലെടുത്ത് വലിച്ചെറിയുകയും ചെയ്തിരുന്നു. പിറ്റേ ദിവസം കുട്ടിയെ ബോധരഹിതനായി കാണുകയായിരുന്നു. കുട്ടി പതിവായി കിടക്കയില് മൂത്രമൊഴിച്ചിരുന്നു. മതിയായ അളവില് വെള്ളം കുടിക്കാത്തതിനാല് മൂത്രത്തിന് വളരെ ദുര്‍ഗന്ധമുണ്ടായതിനെ തുടര്‍ന്നാണ് കുട്ടിയെ നിര്‍ബന്ധിച്ച് വെള്ളം കുടിപ്പിച്ചതെന്ന് പൊലീസ് പറഞ്ഞു.\nENGLISH SUMMARY:death ofaboy by drinking excess water


4malayalees - പിഎസ്എല്‍വി റോക്കറ്റ് ശ്രേണിയിലെ അന്‍പതാമത് വിക്ഷേപണം ഇന്ന്; പി.എസ്.എല്.വി - സി 48 റോക്കറ്റിന്റെ ഇന്നത്തെ യാത്ര ഭൗമ നിരീക്ഷണ ഉപഗ്രഹമായ റിസാറ്റ് -2 ബി ആറിനെയും വഹിച്ച്\nപിഎസ്എല്‍വി റോക്കറ്റ് ശ്രേണിയിലെ അന്‍പതാമത് വിക്ഷേപണം ഇന്ന്; പി.എസ്.എല്.വി - സി 48 റോക്കറ്റിന്റെ ഇന്നത്തെ യാത്ര ഭൗമ നിരീക്ഷണ ഉപഗ്രഹമായ റിസാറ്റ് -2 ബി ആറിനെയും വഹിച്ച്\nഐഎസ്ആര്‍ഒ യുടെ നെടുംതൂണ് എന്ന് വിശേഷിപ്പിക്കാവുന്ന വിക്ഷേപണ വാഹനമായ പിഎസ്എല്‍വി 50-ാം ദൗത്യത്തിന് ഒരുങ്ങുന്നു. ഭൗമ നിരീക്ഷണ ഉപഗ്രഹമായ റിസാറ്റ്-2 ബി.ആര്.ഒന്നിനെയും വിദേശ രാജ്യങ്ങളുടെ ഒന്‍പത് ഉപഗ്രഹങ്ങളെയും വഹിച്ചാകും പി.എസ്.എല്.വി.യുടെ ക്യു.എല്. പതിപ്പ് ഭ്രമണപഥത്തിലേക്കുയരുക. ശ്രീഹരിക്കോട്ടയിലെ സതീഷ് ധവാന് സ്പേസ് സെന്ററില് നിന്ന് വൈകുന്നേരം 3.28 നാണ് റിസാറ്റ്-2 ആര്‍ബി-1 വിക്ഷേപിക്കുക. എസ്.ആര്. ബിജുവാണ് അമ്പതാം ദൗത്യത്തിന്റെ ഡയറക്ടര്.\nഅഞ്ചുവര്‍ഷം കാലാവധിയുള്ള, 576 കിലോഗ്രാം ഭാരമുള്ളതാണ് റിസാറ്റ്-2 ബി.ആര്.-1. കൃഷി, ദുരന്തനിവാരണ പ്രവര്‍ത്തനങ്ങള്‍ക്കുള്ള പിന്തുണ, വനനിരീക്ഷണം തുടങ്ങിയവയ്ക്ക് ഉപയോഗിക്കാവുന്നതാണിത്. ഭൂമിയുടെ ഉപരിതലത്തില് നിന്നും 576 കിലോമീറ്റര് അകലെയുള്ള ഭ്രമണപഥത്തില് ഉപഗ്രഹത്തെ എത്തിക്കും. ജപ്പാന്, ഇറ്റലി, ഇസ്രായേല് രാജ്യങ്ങളുടെ ഓരോ ഉപഗ്രഹങ്ങളും അമേരിക്കയുടെ ആറ് ഉപഗ്രഹങ്ങളും വാണിജ്യാടിസ്ഥാനത്തില് പി.എസ്.എല്.വി. വഹിക്കും. 21 മിനിറ്റും 19.5 സെക്കന്‍ഡുമെടുത്താണ് ഉപഗ്രഹങ്ങളെ ഭ്രമണപഥത്തിലെത്തിക്കുക.\nരണ്ട് ദൗത്യങ്ങള് ഒഴിച്ചാല് പിഎസ് എല് വിയുടെ 47 വിക്ഷേപണവും പൂര്‍ണ വിജയമായിരുന്നു. എസ്എല്‍വി, എഎസ്എല്‍വി എന്നീ വിക്ഷേപണവാഹനങ്ങള്‍ക്ക് ശേഷമാണ് കൂടുതല് മികവുള്ള പിഎസ്എല്‍വി എന്ന വിക്ഷേപണ വാഹനം നിര്‍മ്മിച്ചതെന്ന് ഐഎസ്ആര്‍ഒ അറിയിച്ചു.\nഇന്ത്യന് സ്പേസ് റിസര്‍ച്ച് ഓര്‍ഗനൈസേഷന്(ഐഎസ്ആര്‍ഒ) വികസിപ്പിച്ചെടുത്ത് ഉപയോഗിക്കുന്ന എക്സ്പെന്‍ഡബിള് വിഭാഗത്തില് പെട്ട വിക്ഷേപണ വാഹനമാണ് പോളാര് സാറ്റലൈറ്റ് ലോഞ്ച് വെഹിക്കിള്. പി.എസ്.എല്.വി. സണ് സിങ്ക്രണസ് ഓര്‍ബിറ്റുകളിലേയ്ക്ക് ഇന്ത്യന് റിമോട്ട് സെന്‍സിംഗ് ഉപഗ്രഹങ്ങളെ വിക്ഷേപിക്കാനായാണ് പി.എസ്.എല്.വി വികസിപ്പിച്ചെടുത്തത്. മറ്റ് രാജ്യങ്ങളെ അപേക്ഷിച്ച് ഏറ്റവും ചെലവു കുറഞ്ഞതും മികച്ചതുമായ വിക്ഷേപണ റോക്കറ്റെന്നതാണ് പിഎസ്എല്‍വിയുടെ പ്രത്യേകത.


അയല്‍വാസികളെ മരിച്ചനിലയിൽ കണ്ടെത്തിയ സംഭവം ;യുവതിയുടേത് കൊലപാതകമെന്ന് പോലീസ് – Times Kerala\nആറ്റിങ്ങല്: അയല്‍വാസികളായ വീട്ടമ്മയേയും ഗൃഹനാഥനേയും വീടുകളില് മരിച്ച നിലയില് കണ്ടെത്തിയ സംഭവം. യുവതിയുടെ മരണം കൊലപാതകമെന്ന് പൊലീസ് . കടുവയില് മണിമന്ദിരത്തില് പരേതനായ കൃഷ്ണന്‍കുട്ടി നായര്- രാധാമണിയമ്മ ദമ്പതികളുടെ മകന് ഷിനു (സന്തോഷ് – 38), അയല് വീട്ടില് വാടകയ്ക്ക് താമസിക്കുന്ന ശാന്തീകൃഷ്ണ (36) എന്നിവരെയാണു ഞായറാഴ്ച മരിച്ച നിലയില് കണ്ടെത്തിയത്.\nഭാര്യയും രണ്ടു മക്കളുമുള്ള ഷിനുവിനെ വീട്ടില് തൂങ്ങിമരിച്ച നിലയിലും ശാന്തീകൃഷ്ണയെ കിടപ്പുമുറിയിലെ കട്ടിലില് കഴുത്തില് ഷാള് കുരുങ്ങിയ നിലയിലുമാണു കണ്ടെത്തിയത്. പോസ്റ്റ്മോര്‍ട്ടം റിപ്പോര്‍ട്ടിലാണ് ശാന്തീകൃഷ്ണയുടെ മരണം കൊലപാതകമെന്ന് പൊലീസ് സ്ഥിരീകരിച്ചു. ഇരുവരും പ്രണയത്തിലായിരുന്നതായി പൊലീസ് വ്യക്തമാക്കി.\nവിദേശത്തുള്ള ശാന്തീകൃഷ്ണയുടെ ഭര്‍ത്താവ് കുറച്ചുനാള് മുന്‍പ് നാട്ടിലെത്തിയപ്പോള് ഇവരുടെ ബന്ധം അറിയുകയും റസിഡന്റ്സ് അസോസിയേഷന് മുഖേന ഇരുവരേയും താക്കീത് ചെയ്തിരുന്നതായും പൊലീസ് പറയുന്നു . ബന്ധത്തിലുണ്ടായ വിള്ളലാകാം കൊലയ്ക്കു കാരണമെന്ന് പൊലീസ് സംശയിക്കുന്നു . ഷിനുവിന്റെ ശരീരത്തില് ക്ഷതമേറ്റ പാടുണ്ട്. ശാന്തീകൃഷ്ണയുടെ കൈകളിലും , കാലിലും, കഴുത്തിലും ചതവുകളുണ്ടെന്നും മുറിക്കുള്ളില് പിടിവലി നടന്നതിന്റെ ലക്ഷണങ്ങളുള്ളതായും പൊലീസ് വ്യക്തമാക്കി. ഇരുവരുടേയും മൃതദേഹങ്ങള് സംസ്കരിച്ചു.\nജീവിതത്തില് ആദ്യമായി ചിത്തഭ്രമം അനുഭവിക്കുന്ന ആളെ കണ്ട അവസ്ഥ; സൈക്കോളജിസ്റ്റിന്റെ…\nലോകത്ത് കോവിഡ് മരണം 47,000 കടന്നു; രോഗബാധിതരുടെ എണ്ണം പത്തു ലക്ഷത്തിലേക്ക്\nബ്രിട്ടനില് കൊറോണ ബാധയെത്തുടർന്ന് മലയാളി ഡോക്ടര് മരിച്ചു


ബാബു ആന്‍റണിയുമായി മിണ്ടുന്നത് എളുപ്പമായിരുന്നില്ലെന്ന് ചാര്‍മിള – GoldKerala.com\nമലയാള സിനിമയില് ഒരു കാലത്ത് തിളങ്ങി നിന്ന് താരമായിരുന്നു ധനം, അങ്കിള് ബണ്, കേളി, പ്രിയപ്പെട്ട കുക്കു, കാബൂളിവാല തുടങ്ങി നിരവധി സിനിമകളിലായിരുന്നു താരം പിന്നീട് അഭിന യിച്ചത്. മലയാളത്തിന് പുറമേ തമിഴിലേയ്ക്കും കടന്നിരുന്നു താരം. സിനിമയില് നേടിയ വിജയം ജീവിതത്തില് നേടാന് താരത്തിന് സാധിച്ചില്ല. പല പാകപ്പിഴകളും താരത്തിന് സംഭവിച്ചു. ബാബു ആന്റണിയുമായുള്ള പ്രണയവും കിഷോര് സത്യയുമായുള്ള വിവാഹവും വിവാഹമോചനവുമൊക്കെ പ്രേക്ഷകര്‍ക്കറിയാവുന്ന വാര്‍ത്തകളാണ്.\nപിന്നീട് രാജേഷ് എന്ന എഞ്ചിനീയറെ വിവാഹം ചെയ്തിരുന്നു വെങ്കിലും അതും ഒഴിഞ്ഞു. ഇപ്പോള് ഏക മകനുമായി താരം ജീവിക്കുകയാണ് ഇപ്പോള്. സിനിമാ ജീവിതത്തെക്കുറിച്ചും ബാബു ആന്റണിയെക്കുറിച്ചും ഒരു അഭിമുഖത്തിലാണ് താരം തുറന്ന് പറഞ്ഞത്. ജീവിതത്തില് തെറ്റുപറ്റിയെന്നും സിനിമയില് തനിക്ക് നല്ല സൗഹൃദങ്ങള് ഉണ്ടെന്നും താരം പറഞ്ഞിരുന്നു. സുഹൃത്തുക്കള് പറയുന്നത് അധികം കേള്‍ക്കാറില്ല, അതാണ് പ്രശ്നവും. ഉണ്ണിമേരി ചേച്ചി നല്ല സുഹൃത്താണ്.\nനളിനി ചേച്ചിയും നല്ല സുഹൃത്താണ്. മോഹിനിയുമായും സൗഹൃദമുണ്ട്. പ്രാര്‍ത്ഥിക്കാനും പള്ളിയില് പോവാനുമൊക്കെ പറയാറുണ്ട് അവര്. അച്ഛനും അമ്മയും പറയുന്നത് പോലും താന് കേട്ടിട്ടില്ലെന്നും താരം പറഞ്ഞിരുന്നു.\nബാബു ആന്റണിയുടെ കൂടെ കുറേ സിനിമകള് ചെയ്തിട്ടുണ്ട്. അദ്ദേഹം നന്നായി ആക്ഷന് ചെയ്യും. ഡ്യൂപ്പില്ലാതെ തന്നെ ചെയ്യും. എന്നാല് അദ്ദേഹത്തെക്കുറിച്ച് പറയുമ്പോള് തനിക്ക് വലിയൊരു സങ്കടമുണ്ടെന്നും താരം പറയുന്നു. അത്ര ജോളിയായി ബാബു ആന്റണിയോട് സംസാരിക്കാന് ആവില്ല. സ്റ്റൂള് വേണം അങ്ങനെ സംസാരിക്കാന്. ഷൂട്ടിന് പോവുമ്പോള് ക്യാമറ ചേട്ടനോട് ആദ്യം തന്നെ അതേക്കുറിച്ച് ചോദിക്കും.\nമോഹന്‍ലാലിനൊപ്പം അഭിനയിക്കുമ്പോള് ടെന്‍ഷനൊന്നു മുണ്ടായിരുന്നില്ല. മലയാള സിനിമ താരങ്ങള് ജാഡയായി രിക്കുമെന്നായിരുന്നു ആദ്യം കരുതിയത്. എന്നാല് സെറ്റിലെ ത്തിയപ്പോള് മോഹന്‍ലാല് സാര് ഭയങ്കര കൂളായിരുന്നുവെന്നും ചാര്‍മ്മിള അഭിമുഖത്തില് പറഞ്ഞിരുന്നു.


ഡല്‍ഹിയുടെ അധികാരം തെരഞ്ഞെടുത്ത സര്‍ക്കാറിന് -സുപ്രീംകോടതി | Kasaragod.com\nഡല്‍ഹിയുടെ അധികാരം തെരഞ്ഞെടുത്ത സര്‍ക്കാറിന് -സുപ്രീംകോടതി\nന്യൂഡല്‍ഹി: ഡല്‍ഹിയുടെ പരമാധികാരി ആരെന്ന ഹരജികളില് സുപ്രീംകോടതി ഭരണഘടനാ ബെഞ്ചിന്റെ സുപ്രധാന വിധി. മന്ത്രിസഭയുടെ തീരുമാനപ്രകാരം പ്രവര്‍ത്തിക്കാന് ലെഫ് ഗവര്‍ണര്‍ക്ക് ബാധ്യതയുണ്ടെന്ന് കോടതി വ്യക്തമാക്കി. സര്‍ക്കാര് തീരുമാനങ്ങള് ലെഫ്. ഗവര്‍ണറെ അറിയിക്കണമെന്നും എന്നാല് തീരുമാനങ്ങള്‍ക്ക് ഗവര്‍ണറുടെ അനുമതി വേണമെന്ന് ഇതിനര്‍ത്ഥമില്ലെന്നും കോടതി നിരീക്ഷിച്ചു. അതേസമയം, ഡല്‍ഹിക്ക് പൂര്‍ണ സംസ്ഥാന പദവി നല്‍കാനാവില്ലെന്നും കോടതി വ്യക്തമാക്കി.\nചീഫ് ജസ്റ്റിസ് ദീപക് മിശ്ര, ജഡ്ജിമാരായ എ.കെ. സിക്രി, എ.എം. ഖാന്‍വില്‍കര്, ഡി.വൈ. ചന്ദ്രചൂഢ്, അശോക് ഭൂഷണ് എന്നിവരടങ്ങിയ ബെഞ്ചാണ് വിധി പുറപ്പെടുവിച്ചത്.\nതെരഞ്ഞെടുത്ത സര്‍ക്കാറാണ് ജനങ്ങളോട് ഉത്തരം പറയേണ്ടവരെന്ന് ഗവര്‍ണര് ഓര്‍ക്കണം. ഗവര്‍ണര് സര്‍ക്കാര് തീരുമാനങ്ങള്‍ക്ക് ഇടങ്കോലിടരുത്. എല്ലാ തീരുമാനങ്ങളും പ്രസിഡന്റിലേക്ക് പോകുകയാണെങ്കില് ഭരണം നിശ്ചലമാകുമെന്നും കോടതി ചൂണ്ടിക്കാട്ടി.\nനിയമസഭക്ക് പൊലീസ്, ഭൂമി, ക്രമസമാധാനം എന്നിവ ഒഴികെയുള്ളവയില് നിയമനിര്‍മാണം ആകാം. സര്‍ക്കാറും ലെഫ്.ഗവര്‍ണറുംതമ്മിലുള്ള അഭിപ്രായ വ്യത്യാസങ്ങള് ചര്‍ച്ച ചെയ്ത് പരിഹരിക്കണം. ജനാധിപത്യത്തില് കൂട്ടായ പ്രവര്‍ത്തനം വേണം. ജനപ്രധിനിതികള്‍ക്ക് കൂട്ട് ഉത്തരവാദിത്വമുണ്ട്. ഭരണഘടന പദവിയില് ഇരിക്കുന്നവര്‍ക്ക് സ്വീകാര്യത വേണമെന്നും\nഡല്‍ഹിയുടെ ഭരണ നിര്‍വഹണ തലവന് ലഫറ്റനന്റ് ഗവര്‍ണറാണെന്ന ഡല്‍ഹി ഹൈകോടതി വിധിക്കെതിരെയാണ് എ.എ.പി സര്‍ക്കാര് സുപ്രീംകോടതിയെ സമീപിച്ചത്. ഹരജിയില് വാദം പൂര്‍ത്തിയായതിനെത്തുടര്‍ന്ന് കഴിഞ്ഞ ഡിസംബര് ആറിന് വിധിപറയാനായി മാറ്റുകയായിരുന്നു. സംസ്ഥാന സര്‍ക്കാരിനുവേണ്ടി മുതിര്‍ന്ന അഭിഭാഷകരായ\nപി. ചിദംബരം, ഗോപാല് സുബ്രഹ്മണ്യം, രാജീവ് ധവാന്, ഇന്ദിര ജയ്‌സിങ് എന്നിവരും കേന്ദ്ര സര്‍ക്കാരിനുവേണ്ടി അ്ഡീഷണല് സോളിസിറ്റര് ജനറല് മനീന്ദര് സിങ്ങും ഹാജരായി.\nPrevious ‘അടിമകളാകണം നല്ല ശീലങ്ങള്‍ക്ക് ‘ ജില്ലാ പോലീസ് മേധാവിയുടെ സൈക്കിള് യാത്രക്ക് ചെമ്മനാട്ട് സ്വീകരണം നല്‍കി\nNext അമിതമായി ഗുളിക കഴിച്ച് യുവതി മരിച്ചു


remote control of power with uddhav says shivsena | ഭരണത്തിന്റെ റിമോട്ട് കണ്‍ട്രോള് ഞങ്ങളുടെ കൈയ്യിലാണ്.... ശിവസേനയുടെ വെല്ലുവിളി ഇങ്ങനെ - Malayalam Oneindia\n3 hrs ago രണ്ടാഴ്ച ഗണേഷ് കുമാര് ആശുപത്രിയില്; ഒരു പരിചിതമുഖം പോലും കാണാനാകാതെ... ആകെ തളര്‍ത്തുന്ന മാരക രോഗം\n3 hrs ago Today Horoscope in Malayalam (18th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\nmaharashtra election തിരഞ്ഞെടുപ്പ് മഹാരാഷ്ട്ര bjp shiv sena ശിവസേന ബിജെപി ഉദ്ധവ് താക്കറെ ദേവേന്ദ്ര ഫട്‌നാവിസ് devendra fadnavis\nഭരണത്തിന്റെ റിമോട്ട് കണ്‍ട്രോള് ഞങ്ങളുടെ കൈയ്യിലാണ്.... ശിവസേനയുടെ വെല്ലുവിളി ഇങ്ങനെ\nPublished: October 27 2019, 14:20 [IST]\nമുംബൈ: മഹാരാഷ്ട്രയില് മുഖ്യമന്ത്രി പദത്തിനായി സമ്മര്‍ദം ശക്തമാക്കി ശിവസേന. സംസ്ഥാനത്ത് അധികാരത്തിന്റെ റിമോട്ട് കണ്‍ട്രോള് തങ്ങളുടെ കൈവശമാണെന്ന് ശിവേസന നേതാവ് സഞ്ജയ് റാവത്ത് പറഞ്ഞു. ഇതോടെ മുഖ്യമന്ത്രി സ്ഥാനത്തിനായി ശിവസേന നിലപാട് കടുപ്പിച്ചു എന്നാണ് വ്യക്തമാകുന്നത്. ആദിത്യ താക്കറെയെ മുഖ്യമന്ത്രിയാക്കണമെന്നാണ് ആവശ്യം. എന്നാല് ഇത് അംഗീകരിക്കാന് ബിജെപി തയ്യാറായിട്ടില്ല.\nനേരത്തെ ആദ്യ ശിവസേന ബിജെപി സര്‍ക്കാര് അധികാരത്തിലെത്തിയ 1995ല് ഏറെ ഉയര്‍ന്ന് കേട്ട വാക്കാണ് റിമോട്ട് കണ്‍ട്രോള് ഭരണം. സര്‍ക്കാരിനെ നയിക്കുന്നത് ബാല് താക്കറെ ആണെന്ന് അന്ന് വിമര്‍ശനമുയര്‍ന്നിരുന്നു. ബിജെപിക്ക് ഭൂരിപക്ഷം നഷ്ടമായ സാഹചര്യത്തിലാണ് ശിവസേന സമ്മര്‍ദം ശക്തമാക്കിയിരിക്കുന്നത്. സര്‍ക്കാരില് തുല്യ അധികാരം വേണമെന്നാണ് ശിവസേന ആവശ്യപ്പെടുന്നത്. അധികാരം തുല്യമായി പങ്കിടണമെന്നാണ് ആവശ്യം. അതില് മുഖ്യമന്ത്രി പദം വരെ ഉള്‍പ്പെടും.\nമുഖപത്രമായ സാമ്‌നയില് എഴുതിയ ലേഖനത്തിലാണ് സഞ്ജയ് റാവത്ത് റിമോട്ട് കണ്‍ട്രോള് കാര്യം സൂചിപ്പിച്ചത്. ശിവസേന സീറ്റുകള് കുറവാണ് നേടിയത്. പക്ഷേ ഭരണത്തിന്റെ റിമോട്ട് കണ്‍ട്രോള് ഞങ്ങള്‍ക്കുണ്ട്. ശിവസേന ബിജെപിയെ പിന്നില് നിന്ന് കുത്തുമെന്ന വാദം ഇല്ലാതായിരിക്കുകയാണ്. ഒരു കടുവ താമര പിടിച്ച് നില്‍ക്കുന്ന ചിഹ്നവും ഈ ലേഖനത്തോടൊപ്പമുണ്ട്. ബിജെപിയുടെ എല്ലാ തന്ത്രങ്ങളും പാളി. പ്രതിപക്ഷ നേതാക്കളെ ഭയപ്പെടുത്തി ബിജെപിയില് എത്തിക്കാന് ശ്രമിച്ചതും തിരിച്ചടിയായെന്ന് റാവത്ത് പറഞ്ഞു.\nഅതേസമയം വിദര്‍ഭയിലെ രണ്ട് എംഎല്‍എമാര് കൂടി ശിവസേനയ്ക്ക് പിന്തുണ പ്രഖ്യാപിച്ചു. ഇവര് പ്രാദേശിക പാര്‍ട്ടി എംഎല്‍എമാരാണ്. അചല്‍പൂര് എംഎല്‍എ ബച്ചു കാഡു, മേല്‍ഘട്ട് എംഎല്‍എ രാജ്കുമാര് പട്ടേല് എന്നിവരാണ് പിന്തുണ പ്രഖ്യാപിച്ചത്. പ്രഹാര് ജന്‍ശക്തി പാര്‍ട്ടിയുടെ ജനപ്രതിനിധികളാണ് ഇവര്. ഇതോടെ ആദിത്യ താക്കറെയ്ക്ക് മുഖ്യമന്ത്രി പദത്തിലെത്താനുള്ള സാധ്യത വര്‍ധിച്ചിരിക്കുകയാണ്. അമിത് ഷായില് ഉറപ്പ് എഴുതി ലഭിച്ചാല് മാത്രമേ പിന്തുണയ്ക്കൂ എന്നാണ് ശിവസേനയുടെ നിലപാട്.\nലഡു വിതരണം, പടക്കം പൊട്ടിക്കല്, ഡികെ ശിവകുമാറിന്റെ ജാമ്യത്തില് ആഘോഷവുമായി കോണ്‍ഗ്രസ്\nremote control of power with uddhav says shivsena\nStory first published: Sunday, October 27, 2019, 14:20 [IST]